Semir Efendić o izdacima za informisanje Općine Novi Grad - Istinomjer\nGostujući u emisiji “Face to Face” 7. novembra 2020. godine, na konstataciju voditelja kako opozicija tvrdi da se oko 450.000 KM iz općinskog budžeta troši na njegovu kampanju, Efendić je odbacio tvrdnju uz obrazloženje da “ne razumiju baš najbolje Budžet”, te da nisu čitali obrazloženja.\nEfendić je dalje nastavio sa pojašnjenjem kako se u budžetu nalazi “jedna stavka koja se tiče informisanja”. Naveo je kako su u toj stavci objave raznih vrsta oglasa, ističući da Općina sve javne nabavke, konkurse i odluke objavljuje i u Službenim novinama\nTu su čak i rodni listovi koje mi štampamo u godišnjem broju negdje preko 100.000 obrazaca za izvode iz matičnih knjiga rođenih, umrlih, vjenčanih i tako dalje. To su sve stavke koje su oni strpali u tu jednu i pokušavaju da kažu da je to promocija. Tačno je poznata stavka u našem budžetu koji je 46 miliona, tekući transfer prema medijima je 50 hiljada KM i to nije ništa specijalno u odnosu na činjenicu da mediji danas, nažalost, često neće raditi na isti način ako nemaju neku vrstu ugovora, al’ to su vrlo sitna sredstva.\nSemir Efendić, 7. novembar 2020.\nNa online sjednici Općinskog vijeća Novi Grad, održanoj 10. septembra 2020. godine, usvojen je rebalans Budžeta za 2020. godinu koji je sa prvobitnih 46,9 miliona KM povećan na 53,3 miliona KM.\nU dijelu Budžeta Općine Novi Grad nazvan “Budžetski programi”, tematski su grupisane budžetske stavke u 21 kategoriju. Tako je pod rednim brojem 16 naveden “Program informisanja” koji za 2020. godinu zbirno iznosi 425 hiljada KM.\nIzmjene i dopune Budžeta Općine Novi Grad Sarajevo za 2020. godinu, 38. stranica\nI prethodnih godina izdvajana su značajna budžetska sredstva kroz Program informisanja, a ona su od 2016. godine, kada su iznosila 325.000KM, tokom Efendićevog proteklog mandata u budžetima Općine Novi Grad Sarajevo porasla za 100.000 KM u 2020. godini, kada iznose 425.000 KM.\nProgrami informisanja od 2016. do 2019. godine\nIako je Efendić rekao da se pod informisanjem vodi i štampanje obrazaca za potrebe Matičnog ureda općine, budžetsku stavku “Nabavka obrazaca za Matični ured” koja iznosi iznosi 45 hiljada KM, pronašli smo u “Programu pružanja administrativnih usluga građanima” pod rednim brojem 19, a na istom mjestu i u približnim iznosima je planirana i prethodnih godina tokom proteklog mandata Semira Efendića.\nIzmjene i dopune Budžeta Općine Novi Grad Sarajevo za 2020. godinu, 39. stranica\nS obzirom na to da je nakon rebalansa Budžet Općine Novi Grad povećan sa 46,9 na 53,3 miliona KM, te da je nabavka obrazaca za potrebe matičnog ureda dio posebnog budžetskog Programa pružanja administrativnih usluga građanima, a ne Programa informisanja, Istinomjer će tvrdnje Semira Efendića koje nisu u skladu sa budžetskim dokumentom ocijeniti neistinitim.\nTragom izjave Semira Efendića kako tekući transfer prema medijima iznosi 50 hiljada KM, izvršili smo uvid u budžete iz proteklog mandata Semira Efendića. Naime, stavka pod nazivom “Tekući transfer lokalnim javnim medijima za praćenje rada Općine (TV SA i RTV Vogošća)” nalazi se u budžetima za 2017. i 2018. godinu u iznosima od po 50.000 KM godišnje. U budžetima za 2019. i 2020. godinu, te stavke više nema, a pojavljuje se nova stavka “Tekući transfer za opremanje i produkciju emisija FIVA TV (u saradnji sa RTV Vogošćom i ostalim lokalnim medijima)”, koja je iznosila 100.000 KM godišnje. Izmjenama i dopunama Budžeta Općine Novi Grad za 2020. godinu ova stavka povećana je na 120.000 KM.\nProdukcijska kuća FIVA TV d.o.o. u saradnji sa Press službom Općine Novi Grad, proizvodi sedmičnu emisiju “Info Novi Grad” koja se emituje svakog utorka u večernjem terminu na JP RTV Vogošća. Ista emisija emitovana je i u programu TV Hayat svake subote zaključno sa 10. oktobrom. Sva izdanja emisije Info Novi Grad dostupna su na YouTube kanalu FIVA TV.


radiodjeca, Author at RadiYo Active\nU oviru projekta Teatar na trgu, koji realizuje Studio Teatar sa svojim partnerima, više od četrdeset mladih učestvuje u pripremi teatarskog performansa koji će u mjesecu junu biti premijerno izveden u četiri grada u BiH. Nakon višesedmičnih teatarskih radionica u Zenici, Busovači, Gornjem Vakufu – Uskoplju i Novom Travniku, profesionalci iz teatarske umjetnosti su sa […]\nMediacentar Sarajevo i Udruženje građana “Zašto ne”, uz finansijsku podršku Ambasade Kraljevine Nizozemske, pozivaju mlade novinare i novinarke iz zemalja Zapadnog Balkana da se prijave na regionalni mentorski program „Rješenja i inovacije u medijima“. Program će trajati od 9. maja do 9. augusta, a namijenjen je mladim novinarima i novinarkama iz Albanije, Bosne i Hercegovine, […]\nSvjetska zdravstvena organizacija: “Naš most” Zenica primjer dobre prakse u oblasti zdravog starenja\nSvjetska zdravstvena organizacija uvrstila je Udruženje „Naš most“ Zenica u globalnu bazu inicijativa dobre prakse koje osnažuju starije osobe i afirmišu zdravo starenje. Svjetska zdravstvena organizacija prepoznala je napore Udruženja „Naš most“ Zenica da kroz umjetnost i kulturu ohrabri starije osobe u BiH da se aktivnije uključuju u društveni život zajednice, socijalizuju se i pozitivno […]\nUtrka za sve generacije – Treći Zenički noćni cener\nU gradu na Bosni, u subotu 14. maja s početkom u 20 sati, trčat će se treće izdanje Zeničkog noćnog cenera. Startna pozicija smještena je na centralni gradski Trg Alije Izetbegovića. Zenički noćni cener realizuje se u organizaciji Udruženja za razvoj i podršku planinarstva i sportskog turizma “VEDRO“, odnosno Sekcije „Zenica trči“. Utrka je međunarodnog […]


Cvetkoviću ovo nije bila prva prevara, već samo jedna u nizu u dosijeu koji kao da je gradio po ugledu na film "Uhvati me ako možeš", sa Leonardom Dikaprijem u glavnoj ulozi.\nScenario prevare opisan u optužnici mogao bi da konkuriše za snimanje kakvog holivudskog filma. Cvetković je N. R. iz Niša upoznao preko V. M., sa kojom je bio u emotivnoj vezi, predočivši joj da je imao "sastanak sa ministrom Stefanovićem" na kojem je saznao da se sprema veliko hapšenje. Zatražio je da se vide na benzinskoj pumpi na autoputu gde se lažno predstavio kao "službeno lice, savetnik premijera za bezbednost i visoki funkcioner BIA koji je radio 25 godina u policiji".\n- Lažno joj je predstavio da je svakodnevno u kontaktu sa premijerom, da joj tužilaštvo za organizovani kriminal priprema hapšenje jer je po prijavama zaposlenih u njenom preduzeću napisana optužnica na 400 strana, da je radnici prijavljuju zbog mobinga i zbog toga što rade više od osam sati dnevno, da se zamerila političarima. Rekao joj je i detalje iz njenog privatnog života koje zna mali broj ljudi. Zatim je telefonom nazvao navodno Miljka Radosavljevića, tužioca za organizovani kriminal, i u razgovoru se raspitivao o "njenom slučaju". Onda je na papir koji je imao ispred sebe upisao 30.000 evra, a ispod 2x15.000 evra, i rekao da je ta suma potrebna da bi sprečio njeno hapšenje, stoji u optužnici.\nDVORSKI MANIRI KRIJU MRAČNU TAJNU Priča o lažnom Vučićevom savetniku sadrži i teške optužbe ZA SILOVANJE\nRekao je da polovinu sume mora da da odmah, a kada su pošli ka Nišu, pretekao je njeno vozilo svojim "sitroenom C5" sa zatamnjenim staklima na kojem je bilo rotaciono svetlo. U Nišu mu je N. R. dala 6.500 evra, a njen muž 2.090 evra i 400 švajcarskih franaka. Ali Cvetković se ljutio što nisu doneli ceo iznos od 15.000 evra, objašnjavajući da mora "od Gašića iz Kruševca da uzme ostatak novca jer je toliko obećao da će odneti u Beograd". Za dva dana su se našli opet da bi mu dala 6.010 evra, koliko je nedostajalo, pa joj je rekao da ostatak spremi za dve nedelje jer neće biti tu, budući da putuje s premijerom u Brisel.\nCvetković je stari znanac policije i već je hapšen zbog prevara. Zvali su ga "doktor" jer se lažno predstavljao kao lekar, a čak je jedno vreme i radio u ordinaciji iako nema završen Medicinski fakultet! On je pre četiri godine privođen i zbog sumnje da se lažno predstavljao kao inspektor BIA, uzimajući novac za zapošljavanje u Kliničkom centru, za pomoć u privatizaciji, skraćenje zatvorske kazne...\nZoran Samo je "zloupotrebio" ono što se smatra normalnim u našem sistemu.\nbuda O ovoj drzavi je sve receno ako obican prevarant prodaje amnestiju od politickog progona.\nHaris Ma kakvih 10 godina,pustice ga sa nanogicom,ovo nije Svajcarska ovo je srbistan\nMagnum Opus Meni vise zvuci ko da je pravi :))\nLaki Pustice ga posle 2 meseca


DA LI JE ĐUKIĆ ZAISTA "PREŽIVEO"? Partizan u ponedeljak ima redovnu skupštinu, strateg crno-belih na "staklenim nogama"\nFudbalski klub Partizan ovih dana razmatra da li da zadrži Miroslava Đukića na klupi ekipe zbog koje su navijači poprilično nezadovoljni.\nNakon sednice u petak, gde se u Humskoj odlučivalo hoće li strateg ostati u crno-beloj porodici, zaključeno je da je "preživeo", međutim, da li je tako?\nČetvrtak, pobeda Partizana od 1:0 nad Trakaijem, ali i bes sa tribina uz povike "Đukiću odlazi" i "Uprava napolje".\nTo je nateralo rukovodstvo da održi sastanak na kom se, po ko zna koji put od kada je Đukić preuzeo tim, ipak na kraju nije donela odluka o njegovom otpuštanju.\nPonedeljak, dan kada je redovna Skupština FK Partizan, i dan u kom će Milorad Vučelić na čelu sa upravom podneti izveštaj.\nPitanje ostaje da li će se tada doneti odluka da Miroslav Đukić bude razrešen sa funkcije šefa stručnog štaba viceprvaka Srbije.\nSvejedno, nešto mora da se menja, jer su navijači poprilično nesrećni, što zbog slabih rezultata ekipe, što zbog Đukića, ali i rukovodstva koje nije pokazalo odlučnost u momentima kada je to najpotrebnije.


Jovanović: Potreban dogovor opozicije o zajedničkom kandidatu\nIzvor\tTanjug\tseptembar 26, 2016\nBEOGRAD - Lider LDP-a Čedomir Jovanović izjavio je danas da bi ta stranka sa "bliskim" strankama trebalo da se dogovori o zajedničkom kandidatu za predstojeće predsedničke izbore.\nU slučaju da dogovora ne bude, odnosno da ne bude zajedničkog kandidata, LDP mora svakako da ostane aktivna i učestvuje u tim izborima, poručio je Jovanović na sednici Glavnog odbora te stranke.\n"Jedan način je dogovor sa bliskim političkim strankama oko uspostavljanja efikasne političke infrastrukture potrebne za dobar rezulatat. To je strateški dogovor, a ne samo do izbornih rezultata. I kao etapa tog plana izlazak na predsedničke izbore sa jednim kandidatom", rekao je Jovanović i dodao da bi ista pravila trebalo primeniti i za izbore u Beogradu.\nJovanović je dodao da se ne sme dopustiti konfuzija koja je bila pristuna za parlamentarne izbore.\n"Onaj ko istupa kao naš predsednički kandidat mora imati osećaj za vrednosti koje su nama važne, a u slučaju da dogovora nema, ne zato sto ne želimo, nego što nema kandidata, onda moramo promovišemo svoju politiku, budemo aktivni i da učestvujemo u njima", rekao je Jovanović.\nPredsednički izbori, prema njegovim rečima, treba da doprinesu relaksaciji stanja i prevazilaženju problema, a ne da budu nova etapa međusobnog istrebljenja stranaka.\nGovoreći o referendumu u Republici Srpskoj, koji se danas održava, Jovanović je rekao da će građani glasati da 9. januar bude Dan RS, ali da "mnogi tu odluku neće poštovati, te da će to biti samo biti povod za nove sukobe".\n"Pre nekoliko godina sam govorio o Dodiku, nije imao ko da sluša. Oni koji su me tada kritikovali su međuvremenu tu lekciju naučili, ali više nisu u priliici da reaguju u BiH, jer Dodik više po mišljenje ne dolazi u Beograd, nego ide u Moskvu", rekao je Jovanović.\n« Dragan Šutanovac u prvom obraćanju rekao da DS želi već na sledećim izborima da pobedi “katastrofalan režim” Knežević: Ne plašimo se ni Jankovića ni Vuka Jeremića »


LG najavljuje nove QNED televizore sa 8K – DVB Portal\nLG najavljuje nove QNED televizore sa 8K\nLG Electronics planira predstaviti svoje prve QNED Mini LED televizore na digitalnom CES 2021.\nIako OLED televizori sa svojom tehnologijom samoosvjetljenja piksela i nezavisnom funkcijom zatamnjenja prednjače na vrhu LG TV portfelja, korejska kompanija sada želi na tržište predstaviti alternativnu tehnologiju sa QNED Mini LED televizorima.\nSa strukturom panela, koju nadopunjuje mini LED pozadinsko osvjetljenje od LG-a, televizori bi trebali ponuditi „zaista impresivno iskustvo gledanja“ u LCD području. Kao prvi televizor koji, prema proizvođaču, kombinira Quantum Dot i NanoCell tehnologije u jednom proizvodu, LG svojim kupcima obećava “nevjerovatno precizne boje” s televizorima QNED. LED pozadinsko osvjetljenje trebalo bi da pruži jači kontrast i duboku crnu, tako da slike izgledaju izuzetno živo i realno. Sa brzinom osvježavanja do 120 Hz, televizori također reproduciraju pokrete uglađenije i prirodnije.\nŠta je posebno kod novih QNED televizora kompanije LG?\nLG LED pozadinsko osvjetljenje uključuje do 30.000 sićušnih LED dioda koje bi, zajedno s do 2.500 zona zatamnjenja i takozvanom lokalnom tehnologijom zatamnjenja, trebale generirati maksimalnu svjetlinu i omjer kontrasta od 1.000.000: 1. Željeni rezultat je HDR kvalitet slike sa poboljšanim kontrastom i nivoom crne, velikim prostorom boja i velikom tačnošću boja. LG obećava ništa manje od „realističnih slika za koje se čini da se odvajaju od okvira ekrana i napadaju korisnikov prostor, pokazujući da su LG QNED mini LED televizori nova referenca za LCD televizore.\nNaš novi QNED asortiman opcija je u vrhunskom prostoru za kućnu zabavu koji nadopunjuje i poboljšava tržište LCD televizora, a potrošačima pruža još jedan sjajan izbor televizora “, rekao je Nam Ho-jun, viši potpredsjednik za istraživanje i razvoj u Kompanija za kućnu zabavu LG. “Televizori omogućavaju iskustvo koje ih izdvaja od ostalih LCD televizora i ističu našu posvećenost inovacijama i daljem razvoju standarda.”\nLG-ov vrhunski model, 86-inčni 8K QNED televizor, bit će prikazan na LG-ovom virtualnom štandu tokom CES 2021 od 11. januara 2021. godine .


„Tajms“: Britanija podržala ideju o deblokadi isporuka žitarica iz Ukrajine - 24.05.2022, Sputnik Srbija\n„Tajms“: Britanija podržala ideju o deblokadi isporuka žitarica iz Ukrajine\nMinistarka spoljnih poslova Velike Britanije Liz Tras založila se za stvaranje koalicije zemalja će osigurati bezbedne isporuke ukrajinskih žitarica, piše list... 24.05.2022, Sputnik Srbija\nPrema medijskom pisanju, mogla bi da zatreba saglasnost Sjedinjenih Američkih Država za sprovođenje tog plana.U materijalu se dodaje da će verovatno biti potrebna vojna pratnja brodovima iz Nikolajeva.S tim u vezi, neimenovani zvaničnik sa Zapada je, prema podacima „Tajmsa“, ocenio da je taj korak nemoguće ostvariti bez saglasnosti Rusije, kao i da bi u suprotnom moglo da dođe do incidenata.Litvanski ministar spoljnih poslova Gabrijelijus Landsbergis ranije je predložio stvaranje pomorske koalicije za deblokiranje isporuka žitarica iz Ukrajine. On je naveo da prevoz može da se obavi preko Odese za šta je potreban dogovor sa Turskom, deminiranje oblasti Crnog mora i da se osigura pratnja ukrajinskim brodovima.Nije samo Velika Britanija ta koja može da obezbedi zaštitu teretnih brodova sa žitaricama, već i zemlje koje će biti direktno pogođene prehrambenom krizom, uključujući Egipat.\nsvet, kriza u ukrajini, velika britanija, žitarice, liz tras\nCC0 / piksabej / Selo\nMinistarka spoljnih poslova Velike Britanije Liz Tras založila se za stvaranje koalicije zemalja će osigurati bezbedne isporuke ukrajinskih žitarica, piše list „Tajms“, pozivajući se na diplomatski izvor.\n„Diplomatski izvor je saopštio da ministarka podržava ideju slanja vojnih brodova za pratnju brodova iz Odese“, navodi se u članku.\nPrema medijskom pisanju, mogla bi da zatreba saglasnost Sjedinjenih Američkih Država za sprovođenje tog plana.\nU materijalu se dodaje da će verovatno biti potrebna vojna pratnja brodovima iz Nikolajeva.\nS tim u vezi, neimenovani zvaničnik sa Zapada je, prema podacima „Tajmsa“, ocenio da je taj korak nemoguće ostvariti bez saglasnosti Rusije, kao i da bi u suprotnom moglo da dođe do incidenata.\nLitvanski ministar spoljnih poslova Gabrijelijus Landsbergis ranije je predložio stvaranje pomorske koalicije za deblokiranje isporuka žitarica iz Ukrajine. On je naveo da prevoz može da se obavi preko Odese za šta je potreban dogovor sa Turskom, deminiranje oblasti Crnog mora i da se osigura pratnja ukrajinskim brodovima.\nNije samo Velika Britanija ta koja može da obezbedi zaštitu teretnih brodova sa žitaricama, već i zemlje koje će biti direktno pogođene prehrambenom krizom, uključujući Egipat.\nBajden želi ukrajinsku pšenicu


Dodik: Republika Srpska ima resurse, ali ih neadekvatno koristi - Privredna štampa\nDanas je počeo “Jahorina ekonomski forum 2017”, koji je okupio oko 350 učesnika iz Republike Srpske, BiH i regiona. Na otvaranju ovog eminentnog skupa u hotelu “Termag” na Jahorini svečano ga je otvorio predsjednik Republike Srpske Milorad Dodik rekavši: “Republika Srpska ima resurse, ali ih neadekvatno koristi i mi to moramo da osmislimo na najbolji mogući način.”\nPredsjednik Organizacionog odbora “Jahorina ekonomskog foruma” i predsjednik Udruženja ekonomista “Svot” Goran Račić rekao je da ovaj skup predstavlja logičan nastavak aktivnosti udruženja s ciljem okupljanja relevantne domaće i međunarodne poslovne i stručne javnosti, kao i predstavnika najviših institucija vlasti u Republici Srpskoj i BiH.\nForum se održava pod pokroviteljstvom predsjednika Republike Srpske Milorada Dodika, a u organizaciji Udruženja ekonomista “Svot”. (Capital/Srna)\nEkonomski forumJahorinaJahorina ekonomski forum 2017konferencija\nZakonom o praznicima propisano da je Nova godina praznik i da se obilježava dva dana, 1. i 2. januara. Prema…


RTCG - Radio Televizija Crne Gore - Nacionalni javni servis :: Politika :: "CG će nastaviti da ostvaruje zapažene rezultate"\nATANASIU DARMANOVIĆU 17. 09. 2019. 13:57 >> 13:59 0\n"CG će nastaviti da ostvaruje zapažene rezultate"\nUvjeren sam da će Crna Gora nastaviti da ostvaruje zapažene rezultate u procesu evropskih integracija, posebno kroz otvaranje posljednjeg poglavlja 8 – Konkurencija, kazao je ambasador Republike Grčke Sotirios Atanasiu.\nU oproštajnu posjetu Atanasiua primio je i ministar Darmanović vanjskih poslova Srđan Darmanović.\nKako je saopšteno iz tog vladinog resora, Darmanović je zahvalio ambasadoru na odličnoj saradnji tokom njegovog mandata i doprinosu unapređenju sveukupnih odnosa dvije države.\n"Šef crnogorske diplomatije je kazao da cijenimo snažnu podršku Grčke evropskim integracijama Crne Gore i susjednih država. U tom kontekstu, ukazao je na značaj potpisivanja Prespaskog sporazuma za stabilnost regiona", navodi se u saopštenju.\nSagovornici su razmijenili mišljenja o značaju nastavka politike proširenja EU na Zapadni Balkan uprkos brojnim izazovima sa kojima se suočava Unija.\nSrđan Darmanović Crna Gora - Grčka Sotirios Atanasiu


Uručeni vaučeri za poplavljene u avgustu – Zvornik Danas\nNaslovna/naslovna/Uručeni vaučeri za poplavljene u avgustu\nZVORNIK – Danas su u Zvorniku uručeni vaučeri za 25 domaćinstava koja su pretrpjela štete na stambenim objektima tokom avgustovske poplave.\nNačelnik opštine Zvornik Zoran Stevanović rekao je prilikom dodjele vaučera, da je Vlada Republike Srspke i lokalna zajednica zajedno sa njima činila i činiće sve da ljudi koji su bili poplavljeni lakše prebrode probleme koji su ih zadesili i vrate se, svako svojoj kući.\n– Vlada Republike Srpske još jednom je pokazala visok stepen odgovornosti i na ovaj način pomažemo ljudima da zimu dočekaju u svojim domovima. Važno je napomenuti da lokalna zajednica zajedno sa Javnim preduzećem „Vode Srpske“ završava čišćenje korita rijeke Sapne skoro u kompletnoj dionici, sa malim preskakanjima, od Šetića do ušća u rijeku Drinu. Takođe, zajedno sa našim izvođačima radimo na ispravljanju toka rijeke Hoče kako bi smo dvadesetak kuća koje su bile poplavljene u maju ubuduće zaštitili od izlijevanja rijeke. To je veliki projekat i sve skupa koštaće oko 300.000 KM, a pripremamo i projekat detaljne regulacije rijeke Sapne i Hoče. Naša je želja i namjera da učinimo sve da se ovakve poplave i ovakve štete više nikada ne dese na ovim prostorima – poručio je Stevanović.\nOn je napomenuo da je važno da se, u ovom teškom momentu za 25 porodica koje su u toku četiri mjeseca dva puta poplavljene, prije zime saniraju objekti i da oni zimuju u svojim kućama.\nVrijednost vaučera zavisi od procijenjene štete, u skladu sa Uredbom Vlade Republike Srpske za štetu procijenjenu na preko 5.000 KM iznos vaučera je 5.000 KM, a za štetu do 5.000 KM dobija se vaučer u vrijednosti procijenjene štete.\nUkupna vrijednost vaučera prethodno dodijeljenih građanima zvorničke opštine za štete pretrpljene u majskim poplavama na stambenim objektima gdje su stalno živjeli je 800.000 KM.\nOve vaučere, čiji je iznos zavisio od procijenjene štete, dobilo je 250 domaćinstava.\navgust nacelnik opstina pomoc poplave vaučeri zoran stevanovic zvornik\nNerazvijene opštine kao prioritet\nBomba ubila advokaticu u Bihaću


Od „političkog sljepila“ ne vide osporavanje Srpske – Zvornik Danas\nNaslovna/izbor urednika/Od „političkog sljepila“ ne vide osporavanje Srpske\nOd „političkog sljepila“ ne vide osporavanje Srpske\nRedakcija Send an email 18. januara 2016\nPolitičari iz Republike Srpske, bez obzira jesu li u opoziciji ili na vlasti, treba da znaju da političkom Sarajevu, a i dijelu međunarodne zajednice, niko od bivših, a i sadašnjih, predsjednika i Republike Srpske i Srbije – nije po volji.\nPiše: Milorad GUTALJ, SRNA\nZVORNIK – U vrijeme kada traju veliki pritisci da se entitetske nadležnosti prebace na nivo BiH, MUP Republike Srpske je razotkrivanjem pljačke više od 600.000 KM /kao i u drugim slučajevima/ dokazao da je sposoban da se nosi sa najrafiniranijim oblikom kriminala, pa i u vlastitim redovima.\nMeđutim, neki stranački lideri koji su jedva prošli izborni cenzus, odnosno imaju po nekoliko poslanika u parlamentu Srpske, ili nijednog u Predstavničkom domu parlamenta BiH, najgrlatiji su u kritici, nastojeći da po svaku cijenu opstanu na političkoj sceni.\nTi lideri nemaju nimalo političke mudrosti, pa u vremenu pritisaka na Srpsku – prebacivanje nadležnosti i unitarizacija BiH, ne samo da ne žele da pohvale rad MUP-a, već diskutuju u „suprotnom smjeru“ o „čišćenju“ jedne od najstabilnijih institucija Srpske.\nNe može niko tvrditi da nema osporavanja Republike Srpske i njenih institucija, čime se omalovažava i njen narod, jer se uporno i svakodnevno traži smanjivanje nadležnosti i ojačavanje pozicija zajedničkih institucija BiH.\nNajsvježiji primjer jeste pokušaj nametanja odluke da šest-sedam ustanova kulture iz Federacije BiH bude finansirano iz budžeta zajedničkih organa.\nNi to nije bilo dovoljno, pa je resorni ministar Adil Osmanović izabrao 56 ljudi u upravne odbore ovih ustanova. Srpski ministri iz Saveza za promjene u Savjetu ministara BiH nisu spriječili naum Osmanovića, pa sada traže apelaciju o ustavnosti Osmanovićevog neustavnog djelovanja!\nTakođe, srpski ministri iz Saveza za promjene u Savjetu ministara BiH i parlamentarci ovog saveza obrukali su se neizglasavanjem Nikole Poplašena na funkciju direktora Agencije za visoko obrazovanje BiH, a upravo su ga oni i predložili.\nIz Sarajeva se stalno vrši pritisak da se u školski sistem Republike Srpske uvrsti nepostojeći bosanski jezik, zanemarujući u tom slučaju Hercegovinu.\nZagovara se, tiho i uporno, ministarstvo poljoprivrede na nivou BiH. Osporen je 9. januar – Dan Republike Srpske, kritikovan je dolazak premijera Srbije Aleksandra Vučića i članova Vlade Srbije na proslavu u Banjaluku, kao da je to bio sudnji dan za federalno Sarajevo.\nUpad pripadnika Agencije za istrage i zaštitu BiH u ustanove Novog Grada, takođe, je u službi omalovažavanja institucija Republike Srpske.\nSud i Tužilaštvo BiH i dalje uporno nameću krivicu srpskom narodu za počinjena zlodjela u proteklom ratu, dok pripadnike vojski drugih naroda sporadično sude ili amnestiraju, odnosno prećutkuju njihove zločine, čime mijenjaju istoriju u korist, uglavnom, Bošnjaka.\nDirektan nasrtaj na ustavno-pravni poredak Republike Srpske obznanio je i funkcioner SDA Sadik Ahmetović, koji predlaže Srebrenicu, sa gradovima Podrinja od Zvornika do Vlasenice, za posebnu izbornu jedinicu u kojoj bi važio popis iz 1991. godine!\nBilo šta da Republika Srpska pokuša da, u okviru Ustava koji joj dozvoljava izvjesnu samostalnost, uradi, izgradi i u interesu naroda poboljša, dočeka se sa „vrištećim“ negodovanjem bošnjačke političke elite.\nRepublici Srpskoj ne trebaju krovne institucije u Sarajevu koje ne služe ničemu, a mora ih finansirati. Mora izdvajati dio vlastitog novca da se održi nepotrebni konglomerat od 22.000 zaposlenih u zajedničkim institucijama. Što je previše, previše je.\nZato, političari iz Republike Srpske, bez obzira jesu li u opoziciji ili poziciji, treba da znaju da političkom Sarajevu, a i dijelu međunarodne zajednice, niko od bivših, a i sadašnjih, predsjednika i Republike Srpske i Srbije – nije po volji.\nPrvi predsjednik Republike Srpske Radovan Karadžić, a sadašnji haški zatvorenik, za bošnjački dio Federacije BiH je ratni zločinac, iako se za optužene mora imati u vidu presumpcija nevinosti, jer se svako smatra nevinim dok se pravosnažnom presudom ne utvrdi njegova krivica.\nNi bivši predsjednik Republike Srpske Biljana Plavšić nije bila po volji i ukusu mnogih iz Federacije BiH, dok bi sadašnjem predsjedniku Miloradu Dodiku mnogi željeli da vide leđa zato što maksimalno zastupa interese Srpske i njenog naroda.\nSvi navedeni su predstavljali, ili sada predstavljaju srpski narod, koji im je dao povjerenje na izborima.\nOtuda je Srbima, pogotovo u Republici Srpskoj, potrebna sloga, a nikako politička svađa, jer se njom naslađuju svi oni koji ne žele da Srpska zadrži ustavno-pravno utemeljenje u Dejtonskom mirovnom sporazumu.\nU Srpskoj zaražene 233 osobe, preminulo 18\nPolicija kupi izbjeglice po poljima mimo graničnih prelaza\nAnkara se nada dobrim odnosima sa Moskvom\nČlanovi debatne sekcije posjetili parlament BiH


Aerodrom Morava dobio međunarodni kod, prvi letovi od decembra - KoZnaZna - Vizni režim, putovanja\nAerodrom „Morava“ u Kraljevu dobio je od Međunarodnog udruženja za vazdušni saobraćaj identifikacioni kod „KVO“, a direktor tog aerodroma Dragan Bugarinović objašnjava da je kod bitan za avio-prevoznika i da do sada nije postojao jer nije ni bilo letova.\n„Kod je dobijen upravo na zahtev avio-kompanije, a u ovom slučaju je to bila ‘Er Srbija’ koja je prilikom svog prvog leta prilikom otvaranja i podnela zahtev za dobijanje tog koda, tako da je on i zvanično objavljen“, rekao je Bugarinović za Radio-televiziju Srbije, ističući da aerodrom ima dozvolu za letenje.\n„Nadležno ministarstvo raspisalo je tender za prijavljivanje zainteresovanih avio-kompanija za obavljanje avio-prevoza na linijama od javnog interesa i to od početka decembra, kako je i u uslovima tendera i to tri puta nedeljno linija za Beč“, rekao je Bugarinović.\nAerodrom „Morava“ nastao je konverzijom iz vojnog aerodroma u Lađevcima u mešoviti vojno-civilni. Ministarstvo odbrane je pre nekoliko dana od Vlade Srbije dobilo 155 miliona dinara za izvođenje dodatnih radova na aerodromu „Morava“.


Mnogi se pitaju zašto se Melanija retko smeje, ova knjiga "otkriva" razlog- Sloveniju - Naši u svetu\nMnogi se pitaju zašto se Melanija retko smeje, ova knjiga “otkriva” razlog- Sloveniju\nObjavljeno 08/12/19 u 09:00\nAmerički zvaničnici često imaju velike osmehe na fotografijama, i one iskrene i one malo manje, ali to nije slučaj sa prvom damom Melanijom Tramp. Nju mediji često uhvate kako ruku pod ruku sa svojim mužem – predsednikom Sjedinjenih Država Donaldom Trampom – šalje ledene poglede u daljinu.\n– Mi ne osećamo da se moramo uvek pretvarati da budemo ono što nismo – objasnio je jedan od bivših učenika iz Melanijine srednje škole u Sloveniji.\n“Trebalo bi da vas je sramota”, Melanija Tramp uputila žestoke kritike profesorki!\nPosle uspeha učenica iz Srbije na Svetskom robotičkom takmičenju, u školi u Vranju imaju sjajan “problem”


Uhapšen vlasnik kompanije „Televex“ zbog zloupotrebe službenog položaja – Borba\nSlužbenici Uprave policije – Sektora za borbu protiv kriminala u saradnji sa službenicima Centra bezbjednosti Podgorica, su 21. aprila, u nastavku policijske akcije „Granica“ lišili slobode V.M., vlasnika kompanije „Televex“ d.o.o. zbog sumnje da je izvršio krivično djelo zloupotreba službenog položaja putem pomaganja.\nAkcija „Granica“ je sprovedena u cilju dokazivanja zloupotreba prilikom sprovođenja tendera Ministarstva unutrašnjih poslova za nadzor državne granice.\nOsumnjičeno lice će uz krivičnu prijavu biti priveden nadležnom tužiocu na dalju nadležnost.\nKriminalističkom obradom, u saradnji sa Osnovnim državnim tužilaštvom iz Podgorice, prikupljeni su dokazi koji upućuju na sumnju da je V.M. uticao na pojedine osumnjičene da učestvuju u tenderskom postupku Ministarstva unutrašnjih poslova za nadzor državne granice, za korist njegove i drugih firmi u tenderskom postupku.\nPovoljni uslovi za odabrane: Predsjednica Upravnog suda uzela kredit od 40.000, a vraća 8.000 evra


Predsednik Kosova, Hašim Tači, saopštio je da će Vlada Kosova predstojećih dana ponovo proslediti Skupštini sporazum o demarkaciji na usvajanje te je pozvao kosovsku politiku na ujedinjenje. On je kazao da su mu evropski zvaničnici, sa kojima se sastao poslednjih dana u Briselu, potvrdili da je demarkacija talac konačne odluke o ukidanju viznog režima građanima Kosova.\n„Nezavisne komisije, domaće i strane, jasno su stavile do znanja da je demarkacija sa Crnom Gorom urađena ispravno i da se njome ne ugrožava teritorija Kosova ni za jedan metar“, napisao je on na Facebook-u.\nOn je dodao da je za žaljenje zašto se politika ne ujedinjuje po pitanjima koja su u interesu građana.\n„Poslanici Skupštine Kosova moraju staviti državne interese pre ličnih ili partijskih, kako bi glasom za ovaj sporazum okončali izolaciju građana Kosova“, dodao je.\nInače, državna komisija stručnjaka za merenje teritorije Kosova je u preliminarnom izveštaju u utorak objavila da Kosovo nije izgubilo 8.000 hektara svoje površine u procesu demarkacije sa Crnom Gorom, kao što to tvrdi opozicija.


Hausbau » Xella Triumph: Predstavljamo najbolje objekte u Srbiji za 2019. Xella Triumph: Predstavljamo najbolje objekte u Srbiji za 2019. – Hausbau\n“Celo takmičenje je organizovano pod simboličnim sloganom ‘Ideje koje menjaju svet’ jer su našem svetu, regionu, ali i našoj zemlji, neophodne upravo takve ideje. Stoga smo ovim takmičenjem želeli da odamo priznanje profesionalcima koji su svojim objektima ulepšali nečiji kraj u Srbiji i učinili ga boljim, humanijim i lepšim mestom za život”, objašnjava rukovodilac sektora prodaje kompanije Xella Srbija Ljubiša Vukadinović .\nTitulu Grand Prix pobednika za 2019. godinu zaslužio je višestambeni porodični objekat za izbegličke porodice i raseljena lica u Ubu. U pitanju je projektantsko delo arhitekata Jelene Bogosavljević i Zorana Abadića iz projektnog biroa “1X2STUDIO” koje je postalo deo Regionalnog stambenog programa koji se sprovodi uz podršku OEBS-a, UNHCR-a i Banke za razvoj Saveta Evrope, a finansiran je sredstvima EU.\n“Ovaj objekat svoju specifičnost najpre iskazuje u pojavnosti jednostavnih formi čistih obrisa oblikovanih na način da tokom eksploatacije odole različitim izazovima”, kaže arhitekta Zoran Abadić ukazujući istovremeno na funkcionalnost stambenih jedinica i sveden dizajn kao prepoznatljive odlike ovog objekta. “Ritmičnom dispozicijom vertikalnih otvora razmerenih u svrhu intenzivnijeg povezivanja spoljašnjeg i unutrašnjeg prostora postignut je određeni nivo individualizacije i identifikacije korisnika koji je važan za integraciju raseljenih lica u novo okruženje”, kaže Abadić.\nIzbor materijala za ovaj objekat bio je uslovljen najvišim standardima gradnje koji su bili postavljeni kao prioritetni kriterijumi u startu. “Na objektu u Ubu Ytong blokovi su primenjeni na fasadnim i svim unutrašnjim pregradnim zidovima. Solidnost blokova u pogledu termičke i zvučne izolacije, ekološke i protivpožarne karakteristike materijala, jednostavna obrada površina bez potrebe unutrašnjeg klasičnog malterisanja su svakako prednosti koje ovaj materijal izdvaja od ostalih na tržištu. Mogao bih sa velikom sigurnošću da potvrdim da gotovo svi naši projekti izrađeni u prethodnom periodu (unazad 10 godina) u potpunosti favorizuju upotrebu Ytong blokova. Mislim da je to jedan vrlo savremen materijal koji u velikoj meri olakšava rad ne samo graditelja, već i samih projektanata”, objašnjava Abadić.\nPorodične kuće su tradicionalno jedna od najatraktivnijih kategorija na svim takmičenjima širom sveta, a projekat arhitekte Milana Miloševa iz projektog biroa “VIA INŽENJERING” za porodičnu kuću u Novom Sadu već je izazvao veliko interesovanje javnosti i s pravom zaslužio titulu najboljeg u ovoj kategoriji.\n“Ako arhitektura ne natera prolaznika da zastane, onda ništa nismo uradili. A ova kuća je naterala Novosađane da zastanu i da obrate pažnju. To je najbolji dokaz da je kuća postala prepoznatljiva, originalna i upečatljiva, što je i bio jedan od ciljeva od starta”, kaže Milošev i dodaje da je upravo ovaj projekat označio i veliku prekretnicu u njegovoj karijeri jer je počeo da razmišlja na nov način. Ova kuća je, kako navodi Milošev, postala je i neka vrsta repera u ovom delu Novog Sada koji generalno gledano karakteriše urbanistički haos, baš kao i većinu gradova u Srbiji.\nPoseban izazov na ovom objektu predstavljala je zahtevna konstrukcija i malo dvorište, a rešenje je pronađeno u Ytong materijalima. “Ytong je bio savršeno rešenje za termičku izolaciju jer uz taj materijal nisam morao da stavljam skupu dodatnu fasadu. Ali podjednako je bila bitna i fleksibilnost ovog materijala po pitanju oblikovanja. Kuća, naime, ima zaobljeni ulični deo koji je bilo mnogo jednostavnije uraditi Ytong-om nego bilo kojim drugim materijalom, tako da je on istovremeno rešavao sve naše ključne probleme i pokazao se kao najbolje rešenje i za oblikovanje objekta koje je bilo veoma zahtevno, ali i za statiku kuće i njenu termoizolaciju”, objašnjava Milošev navodeći i krovnu terasu kao veliku vrednost ovog objekta jer je ona na neki način produžetak dvorišta koje je veoma malo.\nEkskluzivni stambeni objekat u Bore Prodanovića 12 u Novom Sadu proglašen je za najbolju stambenu zgradu za 2019. godinu. U pitanju je objekat koji je projektovala arhitekta Tatjana Vujinović iz projektnog biroa “Andzor engineering”, a sadrži pet nadzemnih etaža sa komfornim četvorosobnim i petosobnim stanovima.\nKompletan objekat izgrađen je od oko 2.000 m3 Ytong materijala. Za spoljašnje zidove korišćen je Ytong Termoblok Plus 30 koji ispunjava sve standarde energetske efikasnosti, a Jelača navodi da su “brzina gradnje i smanjeni troškovi izolacije” ključne prednosti zbog kojih se odlučio za Ytong. “Mnogo se lakše i brže gradi, a dobra termoizolaciona svojstva direktno smanjuju potrebu za dodatnom izolacijom što samim tim smanjuje i troškove”, objašnjava Jelača.\nXella Triumph: Predstavljamo najbolje objekte u Srbiji za 2019. was last modified: November 22nd, 2019 by Aleksandra Dudvarski


KAKO ĆE SE RASPODIJELITI DRŽAVNA MINISTARSTVA: Da li će Izetbegović dobitii ministra vanjskih poslova ili finansija? | Slobodna Bosna\nU ovom slučaju, pošto bi SNSD-u pripalo mjesto predsjedavajućeg, SDA (uz moguće još jednog partnera) i HDZ BiH trebali bi dogovoriti kome će pripasti ministarstvo vanjskih poslova, a kome ministarstvo finansija. Dosadašnja praksa govori da su Bošnjaci skloniji birati vanjske poslove, a Hrvati finansije, te će i ovaj put to biti vjeroavatan scenarij.\nPredsjednik HDZ-a BiH Dragan Čović prije nekoliko dana izjavio je da njegova stranka od ministarstava na državnom nivou želi ministarstva finansija, vanjskih poslova i pravde. Čoviće je danas donekle promijenio retorku pa je izjavio da od ministarstava želi svako ministarstvo od njih devet koji su u Vijeću ministara.\nNaravno, tri tražena ministarstva Čović zasigurno neće dobiti i u pitanju je obični politički spin. No stoga valja razjasniti kako se uopće formira Vijeće ministara i šta ko može dobiti.\nPrilikom formiranja Vijeća ministara postoji pravilo, iako neformalno, da svakom konstitutivnom narodu od ukupno devet pripadaju po tri ministarstava, s rotirajućom funkcijom predsjedavajućeg Vijeća ministara. Nakon što su u prethodna dva mandata premijeri bili Hrvat Vjekoslav Bevanda i Bošnjak Denis Zvizdić, sada će ta funkcija pripasti srpskom kadru, za šta je SNSD već nominirao Zorana Tegeltiju.\nNakon što stranke koje imaju većinu u oba doma Parlamentarne skupštine u BiH dogovore formiranje vlasti i nakon što se po sistemu rotacije odredi kojoj stranci propada mjesto predsjedavajućeg, druga dva partnera krugu biraju ministarstva koja smatraju najvažnijim. To su, svakako ministarstva vanjskih poslova i finansija. U prošlom mandatu nakon što je Bošnjacima pripalo mjesto predsjedavajućeg Vijeća ministara, srpska koalicija (Savez za promjene) uzela je ministarstvo vanjskih poslova, a HDZ ministra finansija. Zatim u drugom krugu stranke biraju drugi ešalon ministarstava po važnosti i u trećem treći.\nU ovom slučaju, pošto bi SNSD-u pripalo mjesto predsjedavajućeg, SDA (uz moguće još jednog partnera) i HDZ BiH trebali bi dogovoriti kome će pripasti ministarstvo vanjskih poslova, a kome ministarstvo finansija. Dosadašnja praksa govori da su Bošnjaci skloniji birati vanjske poslove, a Hrvati finansije. Ipak, prve informacije govore da bi ovaj put situacija mogla biti drugačije, odnosno da je SDA raspoložena da Bošnjaci napokon dobiju kontrolu nad ministarstvom vanjskih poslova, što znači da bi HDZ-u mogli prepustiti finansije.\nPrvo ministarstvo iz drugog ešalona ministarstava bira SNSD, što će vjerovatno biti Ministarstvo vanjske trgovine i ekonomskih odnosa, dok će HDZ tu vjerovatno insistirati, kako je Čović i najavio, na zadržavanju važnog ministarstva pravde. Ostala ministarstva koja se još u dogovoru trebaju raspodijeliti su Ministarstvo sigurnosti, Ministarstvo odbrane, Ministarstvo za promet i komunikacije te Ministarstvo za ljudska prava i izbjeglica.


NajjeftinijeGUME.hr - Ljetne osobne pneumatike - Nankang Econex NA-1\nNankang Econex NA-1 dimenzija:155/65 R13\ntežina:73 (365 kg) zaliha 16 kom pneu\nkupiti pneumatiku za 223,0 HRK s PDV-om 178,4 HRK bez PDV-a\nDOT*: 4316 Pneumatike se proizvode na istim strojevima kao poznati premium brendovi.\nkupiti pneumatiku za 229,6 HRK s PDV-om 183,7 HRK bez PDV-a\nTestovi i ocjenjivanje Nankang Econex NA-1 XL:\nNankang Econex NA-1 dimenzija:175/70 R13\nkupiti pneumatiku za 230,4 HRK s PDV-om 184,3 HRK bez PDV-a\nDOT*: 3916-4416 Pneumatike se proizvode na istim strojevima kao poznati premium brendovi.\nNankang Econex NA-1 dimenzija:165/70 R12\ntežina:77 (412 kg) zaliha >20 kom pneu\nkupiti pneumatiku za 233,7 HRK s PDV-om 187,0 HRK bez PDV-a\nNankang Econex NA-1 dimenzija:145/80 R12\ntežina:74 (375 kg) zaliha >20 kom pneu\nkupiti pneumatiku za 235,3 HRK s PDV-om 188,2 HRK bez PDV-a\nDOT*: 4116-4616 Pneumatike se proizvode na istim strojevima kao poznati premium brendovi.\nkupiti pneumatiku za 241,5 HRK s PDV-om 193,2 HRK bez PDV-a\nTestovi i ocjenjivanje Nankang Econex NA-1:\nDOT*: 4416-4816 Pneumatike se proizvode na istim strojevima kao poznati premium brendovi.\nNankang Econex NA-1 dimenzija:165/65 R13\nkupiti pneumatiku za 241,4 HRK s PDV-om 193,1 HRK bez PDV-a\nDOT*: 3416 Pneumatike se proizvode na istim strojevima kao poznati premium brendovi.\nNankang Econex NA-1 dimenzija:185/65 R14\nkupiti pneumatiku za 243,4 HRK s PDV-om 194,7 HRK bez PDV-a\nDOT*: 3216-4716 Pneumatike se proizvode na istim strojevima kao poznati premium brendovi.


Potpisivanje Sporazuma o snižavanju cijena rominga na Zapadnom Balkanu u aprilu 2019. godine predstavljalo je istorijsko postignuće i jedan od glavnih rezultata Digitalne agende za Zapadni Balkan, koja je našu predanost i povjerenje u regionalni dijalog stavila na ispit, dok je ujedno donijela konkretne koristi građanima,“ rekla je generalna sekretarka Vijeća za regionalnu saradnju Majlinda Bregu na sastanku Radne grupe Zapadnog Balkana za politiku rominga koji je održan juče.\nBregu je uvjerena da će region opet imati rezultate i da će, kada se pandemija okonča, građani uživati sve pogodnosti regiona bez rominga.\nRežim „rominga kao kod kuće“ na Zapadnom Balkanu od 1. jula 2021. godine znači korak bliže snižavanju cijena rominga sa Evropskom unijom.\nTroškovi rominga između Zapadnog Balkana i Evropske unije su ogromni i nisu zasnovani na tržišnim uslovima. Zbog izuzetno velikih troškova rominga, građani regiona istu uslugu plaćaju četiri puta više nego građani Evropske unije.\nUkida se roming u regionu: BiH potpisuje regionalnu…\n„Naš naredni korak je snižavanje cijena rominga između Zapadnog Balkana i Evropske unije, za šta će biti potrebna puna predanost svih uključenih aktera, a posebno telekom operatera, kao i jednako važna tehnička podrška Evropske komisije, Generalne direkcije za komunikacione mreže, sadržaje i tehnologije i Generalne direkcije za susjedstvo i pregovore o proširenju, te najviših zvaničnika iz regiona,“ dodala je Bregu.\nDavid Ringrose, šef odjela u Generalnoj direkciji za komunikacione mreže, sadržaje i tehnologije, rekao je da je regionalna saradnja pravi put za ostvarivanje rezultata za građane Zapadnog Balkana, a puna provedba Sporazuma o snižavanju cijena rominga u regionu prvi korak ka snižavanju cijena između Evropske unije i Zapadnog Balkana. Alessandra Sgobbi, šefica sektora u Generalnoj direkciji za susjedstvo i pregovore o proširenju, dodala je da trebamo održati ovaj pozitivan zamah i nadovezati se na uspjehe Vijeća za regionalnu saradnju, jer je snižavanje cijena rominga između Zapadnog Balkana i EU nešto što region može približiti jedinstvenom tržištu Evropske unije.\nNa sastanku koji je organizovalo Vijeće za regionalnu saradnju okupili su se predstavnici Evropske unije, ministarstava zaduženih za informacione i komunikacione tehnologije i regulatornih tijela iz regiona koji su razgovarali o trenutnom statusu provedbe regionalnog Sporazuma o snižavanju cijena rominga, kao i o budućim koracima ka snižavanja cijena rominga između EU i Zapadnog Balkana.\nU prvim mjesecima provedbe regionalnog Sporazuma o snižavanju cijena rominga došlo je do povećanja prenosa podataka u romingu u cijelom regionu, kao i značajnog smanjenja troškova rominga, i to između 83 i 96 odsto, što je pomoglo u pripremama za ukidanje rominga na Zapadnom Balkanu do kojeg bi trebalo doći 1. jula 2021. godine. Zapadni Balkan bez rominga i snižavanje cijena rominga sa Evropskom unijom dio je programa zajedničkog regionalnog tržišta, na šta su se lideri Zapadnog Balkana obavezali na samitu u Sofiji u novembru 2020. godine.\nVijeće za regionalnu saradnju će na transparentan i sveobuhvatan način pomoći u cijelom procesu pripreme koraka ka snižavanju cijena rominga između Evropske unije i Zapadnog Balkana, uključujući i olakšavanje održavanja regionalnih konsultacija sa svim relevantnim akterima.


Dodik: Incko izveo „blef“ da omogući izbor novog visokog predstavnika /VIDEO/ - NTV Arena\nKristrijan Šmit imenovan za novog visokog predstavnika u BiH. Šmita su danas u Sarajevu službeno imenovali ambasadori zemlja članica Upravnog odbora Savjeta za provođenje mira – PIK za sljedećeg visokog predstavnika, nakon što ga je za to mjesto kandidovala Njemačka. Ambasada Rusije u BiH je bila protiv ove odluke i imenovanja Šmita za visokog predstavnika.\nSrpski član i predsedavajući Predsedništva BiH Milorad Dodik izjavio je danas govoreći na tribini o temi “Izvorni Dejton ili mirni razlaz u BiH”, koja je organizovana u Beogradu, da je visoki predstavnik Valentin Incko podnio ostavku na mjesto visokog predstavnika kako bi omogućio da na njegovo mjesto bude imenovan neko drugi.\nDodik je rekao i da je visoki predstavnik u BiH institucija koja je uspostavljena Aneksom 10 Opšteg okvirnog sporazuma za mir u BiH i da sve strane potpisnice Aneksa 10 treba da daju svoju saglasnost prilikom izbora novog visokog predstavnika, kojeg potom imenuje Savet bezbjednosti UN.\nDodik je prethodno u Beogradu prisustvovao ručku koji je upriličio predsjednik Srbije Aleksandar Vučić za Njegovu svetost patrijarha srpskog Porfirija i 35 vladika, učesnika Sabora Srpske pravoslavne crkve. Ručak je na Andrićevom vencu organizovao predsjednik Srbije.\nTags: bih, milora dodik, ohr, rs, visoki predstavnik, zemlja


source.ba | Dodik: Ne smije biti uveden princip da Sarajevo naređuje\nPredsjednik SNSD-a Milorad Dodik izjavio je da je da ne smije biti uveden princip po kome će neko iz Sarajeva naređivati Republici Srpskoj šta da se radi.\n"Oni to sigurno nisu, ali to ne znači da treba da nas slušaju, ali svakako moraju da čuju. Njihovim ponašanjem se daje pravo da muslimani mogu da manipulišu srpskim nacionalnim interesem", rekao je za RTRS Dodik, koji je i srpski član Predsjedništva BiH.\n"Sve su to odbili u nastojanju da se konfrontiraju prije svega sa nama, odnosno s politikama koje je narod izabrao", rekao je Dodik.\n"Sada žele da kažu 'mi smo ti' i da se nude. Pa neka izvole, neka to urade. Mislim da je za vlast u Republici Srpskoj i za samu Srpsku možda i nepotrebno razmišljati o tome da ulaze u vlast (na nivou BiH) i da okrnjeni mandat koriste u bilo kakvom smislu", poručio je Dodik.\n"Srpska se pokazala sposobnom da se suprotstavi svemu onome što je štetno za nju, a dolazi iz Sarajeva u uslovima kada su imali i člana Predsjedništva i kada su imalu puni sastav Savjeta ministara, pa nisu ništa uradili. Prema tome, neće ni ovaj put", smatra Dodik.\n"To je nešto što je moralo da se koodinira s vlastima Republike Srpske, koje imaju značajan broj pitanja koja moraju da završe. Ne smije biti uveden princip po kome će neko iz Sarajeva nama naređivati šta da se radi", rekao je Dodik.


SSSS: Izmenama Zakona o PIO ispravlja se nepravda\nTanjug 3. juna 2021. 16:17\nBEOGRAD – Predlog zakona o izmenama i dopunama Zakona o penzijskom i invalidskom osiguranju (PIO) ušao je u skupštinsku proceduru.\nPredloženo rešenje je u parlament stiglo 28. maja, a razlozi za donošenje zakona, kako se navodi, proizilaze iz potrebe da se reši problem koji je nastao za jedan broj korisnika prevremene starosne penzije.\nReč je o onima koji zbog prihvatanja socijalnog programa Vlade Srbije za rešavanje viška zaposlenih u procesu racionalizacije, restrukturiranja i priprema za privatizaciju, nisu mogli da ostvare pravo na starosnu penziju zbog promenjenih uslova za ostvarivanje tog prava 2014.godine.\nZakonom o izmenama i dopunama Zakona o PIO promenjeni su uslovi za ostvarivanje prava na starosnu penziju, jer je podignuta starosna granica za starosnu penziju i uvedena je prevremena starosna penzija, kao i trajno umanjenje prilikom obračuna prevremene starosne penzije, takozvani „penali“.\nSekretar Saveza samostalnih sindikata Srbije (S S S S) Zoran Mihajlović za Tanjug objašnjava da se ovim izmenama zapravo ispravlja greška koja je napravljena 2014. godine odnosno 2015. godine, kada je donet i počeo da se primenjuje Zakon o penzijsko-invalidskom osiguranju a odnosi se na zaposlene koji su radili u firmama u restrukturiranju.\nOvi radnici su prema njegovim rečima, pre donošenja pomenutog zakona imali opcije socijalnog programa pet godina do penzije i dve godine do penzije i nalazili su se na tržistu rada kao nezaposlena lica gde su čekali da se penzionišu.\n„Promenom zakona 2015. godine došlo je do toga da oni zbog uvođenja penala na penzije pre navršenih 65 godina života nisu imali uslov za normalan odlazak u penziju nego su se tretirali kao zaposleni koji su otišli u prevremenu penziju. Kada je uočeno da je tim ljudima naneta nepravda, Vlada Srbije je donela uredbu kojom je to regulisano tako što su im isplaćivane naknade do visine pune penzije kako ne bi trpeli štetu“, objašnjava Mihajlović.\nPošto odlaskom svake vlade prestaju da važe i uredbe koje je ona donela, sve dok se ne konstituiše sledeća vlada, ovi radnici su imali problem jer u međuperiodu nisu primali naknadu.\n“ Da bi se ta nepravda ispravila i problem prevazišao, rešeno je da se to unese u Zakon o PIO i da se ta nepravda jednom zasvagda reši“, ističe Mihajlović.\nOcenjuje da je to svakako dobro ali dodaje da nije dobro to što ista nepravda nije ispravljena i prema drugim radnicima koji su u to vreme, dakle pre 2015. godine, bili na tržištu rada i našli su se na udaru penalisanja.\n„Mislim da ne treba samo radnici koji su bili u firmama u restrukturiranju da budu oslobođeni penala, nego svi koji su se nalazili na tržištu rada a nisu mogli znati da će zakon biti promenjen“ , kaže sagovornik Tanjuga.\nOn ističe da se Savez samostalnih sindikata zapravo zalaže da se nakon navršene 65 godine svima ukinu penali na penziju i da dobijaju normalna, neumanjena primanja.\nKada je reč o broju ljudi na koje će se zakonska izmena odnositi Mihajlović, kaže da ih ima oko 15.000, a onih koji bi, prema mišljenju S S S S, takođe trebalo da budu oslobođeni još oko 7.000.


Dokle će leva obala biti gradska divlja deponija ? - www.lobi-info.rs\nSlobodan T. 18. maja 2020., 15:22 4.9k Views 0 Votes\nU naseljima na levoj obali Dunava sve je više divljih deponija koje se pojavljuju preko noći.\nNajviše problema sa nagomilanim smećem i rasutim kesama punim otpada imaju stanovnici Koteža.\nIstiču da nesavesni građani smeće bacaju uglavnom u okolini nasipa, a da se deponije odjednom naprave.\nProblem su prijavljivali nadležnoj opštinskoj inspekciji, ali rešavanja problema zasada nema.\nKako kažu članovi udruženja UG „Kotež“, trenutno su prepušteni sami sebi, a ograničeno kretanje dodatno im je otežavalo nadzor nad nasipom kao i uklanjanje nabacanog smeća.\n– Ceo pojas uz nasip se nekontrolisano pretvara u deponiju, i ne možemo da verujemo da neko dođe iz drugih delova grada i ovde baci svoje smeće – ogorčeni su stanovnici Koteža.\nIstiču i da je slična situacija i u Krnjači, Borči, Padinskoj skeli i ostalim naseljima na levoj obali.\nZbog toga su se sva udruženja sa Palilule okupila i održala konferencijski video-sastanak pod nazivom unije „Treći Beograd“. Nakon sastanka kojem su svi prisustvovali i diskutovali iz svojih domova, složno su se dogovorili da organizovano stanu u odbranu životne sredine u naseljima na levoj obali Dunava.\nDogovoreno je da ko god vidi bahate počinioce koji bacaju smeće van propisanog prostora, to odmah prijavi nadležnim službama kako bi se ovaj problem uskoro rešio.\nPrethodna objava Kod okretnice u Borči autobusi na trotoarima, a pešaci saterani na kolovoz\nSledeća objava U noći između nedelje i ponedeljka pokušaj obijanja ulaza zgrade u Kotežu\nU 2021. godini na teritoriji Srbije zabeležena je tendencija rasta cena nekretnina. Na osnovu analize tržišta nekretnina, koju je objavila Moja Nekretnina , na teritoriji Beograda je došlo do rasta cena od oko 10,25%. Iako je ovaj rast manji nego 2020. godine, cene su i dalje na vrlo visokom nivou. Više\n28. decembra 2021., 16:45\nin Društvo, Najnovije lokalne vesti, Vesti\nGrad Beograd i Evropska investiciona banka raspisali su tender za projektovanje i izgradnju postrojenja za prečišćavanje otpadnih voda „Кrnjača” rekao je Goran Vesić, zamenik gradonačelnika Beograda, navodi se u saopštenju Gradskog sekretarijata. „Tender je raspisan na osnovu ugovora koji je je Grad Beograd zaključio sa Evropskom investicionom bankom za izgradnju kanalizacije na levoj obali Dunava“, […] Više\n27. novembra 2021., 10:29


Novosađani dobili samouslužne stanice za bicikle › Made-in-Germany.rs\nNakon postavljanja “Balans+” samouslužnih servisnih stanica za bicikle u Beogradu, kompanija “Imlek” nastavlja ovu društveno odgovornu akciju i u Novom Sadu, skrećući tako pažnju javnosti na važnost bavljenja fizičkom aktivnošću uz izbalansiranu i raznovrsnu ishranu.\nU okviru ove akcije samouslužne servisne stanice za bicikliste će u narednom periodu biti postavljene i u drugim gradovima širom naše zemlje, a sve u skladu sa vrednostima koje neguje brend Balans+.\n– Imajući u vidu da je Novi Sad poznat po velikom broju rekreativnih biciklista, odlučili smo da upravo Novosađanima pružimo mogućnost da na nekoliko lokacija u gradu provere ispravnost svog bicikla, otklone eventualne kvarove ili napumpaju gume – objasnila je Marija Malović, regionalni menadžer za odnose s javnošću kompanije Imlek.\nPo njenim rečima servisne stanice su postavljene na Beogradskom keju, Spensu i na Štrandu, prometnim gradskim lokacijama koje okupljaju veliki broj ljubitelja ovog vida rekreacije.\n– Naša kompanija će, u cilju promocije zdravih životnih navika, ovu akciju sprovesti i u drugim gradovima u Srbiji – najavila je Malovićeva, a prenose “Večernje novosti”.


Redakcija "Slobodne reči" uručila priznanje dr Stankoviću | Slobodna reč\nUrednica portala "Slobodna reč" i dr Slađan Stanković; Foto: Slobodna reč\nVRANJE – Izvršna urednica portala Slobodna reč Sanja Petrov uručila je danas na Trgu Republike Godišnje priznanje portala ovogodišnjem dobitniku dr Slađanu Stankoviću, epidemiologu vranjskog Zavoda za javno zdravlje (ZZJZ).\nPriznanje ustanovljeno na prvu godišnjicu rada portala, dr Stanković je dobio zbog višegodišnjeg zalaganja na očuvanju javnog zdravlja u Vranju i Pčinjskom okrugu, koje je intenzivirano profesionalnim i ličnim doprinosom u borbi protiv epidemije virusa COVID-19.\n“Građani i kolege mu mogu biti naročito zahvalni zbog pokazane otvorenosti i odgovornosti prema javnosti i odlične saradnje sa medijima, koji su jedan od najbitnijih partnera za prenošenje poruke epidemiologa do svih građana” – stoji u obrazloženju redakcije.\nStanković je, zahvalivši se na priznanju, još jednom iskoristio priliku da građane pozove na odgovornost i još malo strpljenja, kako bismo “što pre izašli iz epidemije”.\nDirektorka ZZJZ dr Svetlana Stojanović, koja dodeli priznanja nije mogla da prisustvuje zbog posete predstavnika nadležnog ministarstva, pridružila se čestitkama i dodala da je priznanje dodeljeno dr Stankoviću “uspeh za ceo kolektiv”.\nVest o priznanju koje je otišlo u ruke dr Stankoviću objavili su i preneli brojni lokalni i nacionalni mediji, a njihove profile na društvenim mrežama preplavili su komentari i poruke podrške koje su Vranjanci upućivali njihovom sugrađaninu.\nPovodom prve godišnjice rada portala, osim priznanja, redakcija je izdala i specijalno štampano izdanje. Tekstovi iz ovog izdanja biće objavljivani na portalu tokom predstojećih praznika.\nPrethodni članakVesić: Potpuno otvaranje ugostiteljskih objekata od 8. maja\nSledeći članakPreko 150 organizacija u nezavisnoj kampanji “VAKCINIŠI SE”


Podsticaj razvoju biznisa u Srbiji: Još milion dolara Startech grantova - Kragujevac online - Sve o gradu na jednom mestu\nTrenutno se nalazite na strani: Vesti Info Ekonomija Podsticaj razvoju biznisa u Srbiji: Još milion dolara Startech grantova\nPodsticaj razvoju biznisa u Srbiji: Još milion dolara Startech grantova\nnedelja, 20 mart 2022 10:36\tKragujevac.biz\nDrugi konkurs za dodelu milion dolara bespovratne pomoći u okviru StarTech programa za podršku inovacijama objavljen je danas na događaju na kome je istovremeno predstavljena i unapređena verzija Portala preduzetništva, jedinstvenog info-servisa za finansijske i savetodavne programe namenjene preduzetnicima, malim i srednjim preduzećima.\n„Zahvaljujem se kompaniji Philip Morris International koja je postavila standard u društveno odgovornom poslovanju, i nadamo se da će ovaj trend pratiti i ostale kompanije ulažući u naše kreativne ljude, koji će dobiti sredstva da formiraju timove i, nadamo se, sutra svoje kompanije. Zahvaljujući ovako velikim privatnim kompanijama, međunarodnim i domaćim partnerima, ali i projektima kakvi su Portal preduzetništva i Startech, uspeli smo mnogo toga da uradimo u prethodnom periodu, a to je pre svega ulaganje u obrazovanje, savremene tehnologije i digitalizaciju. Broj zaposlenih u IKT sektoru se od 2016. godine povećao sa 55 na 83 hiljade, a taj talent, i to znanje, ogleda se i kroz povećanje zarade u ovoj oblasti. Verujem da ako ovako nastavimo, rast može biti još eksponencijalniji i svi mi možemo imati mnogo benefita od ovakvih projekata“, izjavila je Ana Brnabić, predsednica Vlade Republike Srbije.\nPrva dobra vest koja će dočekati preduzetnike na novom Portalu preduzetništva je da stiže novih milion dolara bespovratnih sredstava u okviru StarTech projekta koje obezbeđuje kompanija Filip Moris International u saradnji s Vladom Srbije, a sprovodi NALED. Trogodišnji projekat, vredan pet miliona dolara, pokrenut je s ciljem unapređenja konkurentnosti domaće privrede i čitavog inovacionog ekosistema.\n„Kroz Startech projekat smo postavili obrazac, koji će nadam se preuzeti i drugi, a koji omogućava nastanak jednog zdravog i dinamičnog ekosistema. Sa jedne strane su preduzetnici koji imaju hrabru zamisao i ideju kako da je ostvare, ali im je potreban neki vid oslonca i pomoći. Sa druge strane smo mi, Philip Morris, kompanija koja je u centar svoje poslovne filozofije stavila upravo nauku i inovativnost i koja je spremna da tu pomoć omogući. Treća, neophodna komponenta je Vlada koja pravi takav regulatorni okvir koji podstiče i podržava ovakvu transformaciju domaće privrede,“ istakao je Aleksandar Jakovljević, generalni direktor kompanije Philip Morris za Jugoistočnu Evropu.\nStart-up timovi, preduzetnici, mikro, mala i srednja preduzeća moći će da konkurišu za grantove u iznosu od 15.000 do 100.000 dolara i sredstva ulože u razvoj inovativnih proizvoda i usluga, osvajanje novih tržišta i otvaranje novih radnih mesta.\n„Tridesetak najboljih ćemo i ove godine podržati bespovratnim sredstvima i dodatnim vidovima promocije, međutim i aplikanti koji ne budu dobili sredstva izaći će iz celog procesa bogatiji jer će dobiti našu stručnu podršku za izradu biznis plana. Ohrabrićemo i učešće dijaspore na konkursu u saradnji s timovima iz Srbije. Svi zajedno nastavićemo dijalog sa zajednicom i institucijama kako bismo izgradili prijemčiviji ekosistem za poslovanje inovativnih kompanija, kreirali kvalitetna radna mesta i pružili bolje priike mladima da u Srbiji grade uspešne karijere,“ rekao je Dušan Vasiljević, direktor Odeljenja za preduzetništvo i investicije u NALED-u.\nNataša Golić, naučni savetnik iz Instituta za molekularnu genetiku i genetičko inženjerstvo, i Startech grantista tima kompanije Dia Solution, istakla je značaj ulaganja u biotehnologije. „Startech je prepoznao značaj naše inovacije, omogućili su nam pokretanje kliničke studije koja će nam omogućiti pregovore sa farmaceutskim kompanijama, i plasiranje na strana tržišta. Mentorska podrška pomogla nam je da se predstavimo i na Dubai Expo, a marketinška podrška pomoći će nam da se približimo krajnjim korisnicima“.\nPortalu preduzetništva, unapređenom u saradnji Vlade Srbije, Ministarstva privrede i međunarodnih partnera dodata je sekcija Mali biznis informator, koja predstavlja interaktivni portal koji pruža odgovore i edukativne materijale u vezi sa oporezivanjem, taksama i naknadama, angažovanjem radnika, elektronskim poslovanjem i pripremi za inspekcijske kontrole. Ujedno je razvijen i „sestrinski“ Startap portal, koji na jednom mestu okuplja sve relevantne informacije za startape, budući da su njihove potrebe drugačije od onih s kojima se suočavaju mala i srednja preduzeća.\n„Želimo da ova sveobuhvatna baza informacija o aktivnim programima podrške kao što je Startech i svim ostalim mehanizmima podrške doprinese afirmaciji i razvoju preduzetništva u Srbiji. Bilo da imate ideju, a ne znate šta je prvi korak u osnivanju firme, ili imate razrađen biznis plan ali ne i sredstva da ga ostvarite, neka ovo bude prva adresa na kojoj ćete saznati sve što vas zanima,“ rekla je Katarina Obradović Jovanović, pomoćnica ministra privrede.\nPropozicije Startech konkursa\nPravo apliciranja za bespovratna sredstva u okviru StarTech programa imaju preduzetnici, mikro, mala i srednja preduzeća, kao i timovi fizičkih lica do pet članova. U okviru drugog poziva moći će da konkurišu za ukupno milion dolara, a visina granta zavisiće od LOT-a za koji apliciraju. U okviru LOT-a 1 namenjenog startap timovima ili biznisima osnovanim, ne pre 2020. godine, moguće je konkurisati za grantove od 15.000 do 25.000 dolara u cilju razvoja inovativne ideje (uz sufinansiranje od 10%). LOT 2 i 3 su namenjeni mikro, malim i srednjim preduzećima osnovanim do kraja 2019. koji mogu da konkurišu za grantove od 25.000 do 50.000 dolara (uz sufinansiranje od 20%) za projekte digitalne transformacije ili razvoja inovacija, a ukoliko uz to planiraju nova zapošljavanja i izlazak na inostrano tržište mogu da računaju na bespovratna sredstva od 50.000 do 100.000 dolara (sufinansiranje od 30%).\nRok za prijave je 18. maj, a detaljne informacije o konkursu, svim uslovima i neophodnoj dokumentaciji za učešće, zainteresovani aplikanti mogu da nađu na internet sajtu www.startech.org.rs, kao i putem kontakt centra na adresi Ova adresa el. pošte zaštićena je od spam napada, treba omogućiti JavaSkript da biste je videli i broju 0800 000020.\nPortal preduzetništva pokrenulo je Ministarstvo privrede, a izradu ovog sajta omogućilo je Nemačko savezno ministarstvo za privrednu saradnju i razvoj (BMZ) kroz nemačko-srpsku inicijativu za održivi rast i zapošljavanje, uz podršku Britanske amabsasde, UK Aid, UNDP, NALED, SKGO i Inicijativa „Digitalna Srbija“.


Gradski odbor SNS Sombor saopštenje za javnost - www.025.rs\nwww.025.rs / NASLOVNA / Gradski odbor SNS Sombor saopštenje za javnost\nOdbornici Srpske napredne stranke Skupštine grada Sombora su se tokom prethodnih dana odlučno i predano okupili i boravili u skupštinskoj sali kako bi stali u zaštitu ove institucije od onih koji promovišu nasilničko ponašanje i istim žele da naruše red i mir kako unutar lokalne samouprave tako i cele države. Na ovaj način odbornici poručuju da im je interes građana najvažniji, da neće dozvoliti napade bahatih i nasilnih opozicionara te da će i ubuduće braniti institucije svog grada ukoliko bude bilo opasnosti od nasilnih upada.\nAko se osvrnemo i pogledamo ko izlazi na opozicione proteste, možemo da vidimo sve kadrove bivšeg režima, koji su imali mogućnost da pokažu kako se vodi ovaj grad, međutim, uradili su upravo suprotno i ostavili grad u dugovima, a sada nastoje da bahatim, licemernim ponašanjem i agresivnom politikom naruše sve ono što je sadašnja vlast uradila za dobrobit svojih građana.\nU ime svih marljivih, poštenih, u ovom gradu i zemlji, posvećenih ljudi, nećemo dozvoliti da ispliva ružna i neperspektivna slika koju nude opozicioni funkcioneri, već da zadržimo kvalitet, napredak i očuvamo uspostavljen red i mir.\nStoga, pozivamo sve građane koji se zalažu za pristojnu i normalnu Srbiju da podrže skup koji će se održati 19. aprila u Beogradu u okviru kampanje „Budućnost Srbije“ i time pokažemo da se u Srbiji nasilje i fašizam ne toleriše, da je Srbija snažnija nego što je bila i da je niko neće baciti na kolena, a naročito ne grupa opozicionih cirkusanata.\nTags: gradski odbor, Saopštenje za javnost, SNS, sombor


SportDC - Vesti - Premijer liga BiH - Radnik mora i može bolje\nUtorak, 19.01.2021 00:45\nRezultati Radnika iz Bijeljine u Premijer ligi nisu bili na nivou onoga što je javnost očekivala. U sve to se uklopila i iznenadna promjena na klupi “plavih”, što je u realnosti dovelo do jedne turobne slike. Samo dva boda iznad zone ispadanja iz Premijer lige BiH za kompletnu ekipu i novog trenera, Darka Nestorovića predstavlja veliki izazov. Mnogi smatraju da kvalitet tima nije odraz trenutnog stanja na tabeli i da se upravo u njemu nalazi jedan od najvažnijih resursa na koje Bijeljinci u ovom trenutku mogu da se oslone.\nNedim Mekić, u aktuelnoj sezoni je među najstandardnijim i najvažnijim igračima Radnika i upravo se od njega očekuje da bude jedan od onih koji će stvari da preokrenu na bolje.\n“Povjerenje navijača i javnosti u Bijeljini svakako mi prija i stvara dodatni motiv da dajem svoj maksimum na terenu, jer je očigledno da moje igre ne prolaze nezapaženo. Sigurno da ostaje taj žal za nekim bodovima, ali ćemo svakako nastojati da stvari popravimo i preokrenemo ih u svoju korist i to već u nedelju”, ističe vezista Radnika.\nUprkos neprijatnom i visokom porazu u proteklom kolu od Širokog u Hercegovini, Mekić uvjerava da atmosfera u timu nije poljuljana i da je koncentracija na direktnog konkurenta, ekipu Krupe, maksimalna.\n“Počinje važan ciklus utakmicom polusezone protiv Krupe, mogu je tako slobodno nazvati. Atmosfera u ekipi je odlična zaista, znamo šta nam donose tri bode iz ove utakmice, tako da moramo od prve minute izgarati na terenu. Motiv ne smije doći u pitanje nikad, a pogotovo protiv Krupe u nedelju. Nadam se da ćemo obradovati navijače i pobijediti Krupu”, poručuje Mekić.\nMekić je jedan od fudbalera sadašnje generacije Radnika koji je imao priliku da kreira i mnogo bolja izdanja “plavih” i to na evropskoj sceni. Javnost i dalje pamti njegov prošlogodišnji spektakularani pogodak u kvalifikacijama za Ligu Evrope, protiv Spartaka iz Trnave, u Banjaluci. Iako su ove sezone, zbog koronavirusa, uskraćeni za direktnu podršku navijača, Mekić smatra da tim ima obavezu prema njima.\n“Bez navijača je sve drugačije, to se i vidi. Drago mi je što sam bio u ekipi koja je stvarala istoriju Radnika. Posebna čast je što sam i lično ušao u istoriju tim pogotkom, koji mi mnogo znači. Svjesni smo naše trenutne situacije i toga da bodovi neće sami doći. Samo zalaganjem i borbenošću možemo izaći iz ove situacije”, zaključuje Radnikov “motor”, Nedim Mekić.\nMekić je u redove Radnika stigao prije skoro tri i po godine, kao jedan od najtalentovanijih mladih fudbalera u BiH. Nastupajući za „plave“ izrastao je u dominantnog veznjaka na premijerligaškim terenima, koji je privukao pažnju klubova širom regiona. Pred njim i ostatkom ekipe, do kraja polusezone je teška borba za prijeko potrebne bodove kojima bi Radnik vratili na mjesto koje mu pripada, ali i potvrdili svoju fudbalsku vrijednost.


VB: Počela rekonstrukcija, prvi ide ministar obrazovanja\nTanjug 15. septembra 2021. 15:43\nLONDON – Premijer Velike Britanije Boris DŽonson počeo je danas sa rekonstrukcijom vlade i promenom nekoliko ministara, a prvi koji će otići je ministar obrazovanja Gevin Vilijamson.\n„Znamo da javnost takođe od nas želi da ispunimo očekivanja kada je reč o prioritetima i zato premijer želi da ima pravi tim na mestu za ostvarenje ciljeva“, rekao je DŽonsonov portparol, preneo je Rojters.\nVilijamson je prvi rekao da napušta funkciju ministra, nakon što je kritikovan zbog načina zatvaranja škola i ispita tokom pandemije kovida, a bio je i pod udarom ovog meseca, pošto je pomešao dvojicu crnih sportista – tvrdio je da se susreo sa Markusom Rašfordom, napadačem Mančester junajteda, a u stvari se susreo sa ragbistom Marom Itodžeom.\nMinistar finansija Riši Sunak seo je pored DŽonsona tokom sednice parlamenta dok je premijer odgovarao na pitanja, ali Vilijamson i ministar spoljnih poslova Dominik Rab, za koje se veruje da će napustiti vladu, nisu bili prisutni na svojim mestima.\nDŽonson se suočio sa apelima da se smeni Rab nakon što je ministar otišao na odmor na Krit, u vreme dok su talibani napredovali ka Kabulu i osvajanju Avganistana, ali i zbog tvrdnji o nekoliko hiljada neodgovorenih mejlova ljudi koji su tražili pomoć oko napuštanja Avganistana.\nKako je ranije rečeno iz kabineta DŽonsona, cilj rekonstrukcije je „ispravljanje regionalne nejednakosti“ u Velikoj Britaniji.


Svetski dan hrane - 16. oktobar biće danas obeležen, a predstavnici nadležnih institucija u Srbiji istakli su da je hrana u našoj zemlji sada bezbednija nego prethodnih godina.\nTo je postignuto zahvaljujući podizanju standarda i primeni novih tehnologija u proizvodnji, otklanjanju nedostataka u lancu sledljivosti i kontinuiranom monitoringu robe na tržištu, rečeno je na skupu u Privrednoj komori Srbije organizovanim tim povodom.\nSituacija po pitanju trovanja hranom u Srbiji nije alarmantna, a od konzumiranja nezdrave hrane štetnije su neke druge navike kao što su alkohol i pušenje, rečeno je na skupu "Fud evolušn" (Food Evolution).\nMinistarka poljoprivrede i zaštite životne sredine Snežana Bogosavljević Bošković ocenila je da transparentnost u izradi i donošenju zakona i propisa u oblasti bezbednosti hrane doprinosi poverenju potrošača i subjekata u prometu hranom.\n- Slobodno kretanje zdravstveno bezbedne hrane predstavlja suštinski aspekt unutrašnjeg tržišta, što je važno zbog zdravlja građana - navela je Bogosavljević Bošković.\nOna je naglasila i da je Srbija opredeljena da obezbedi visok nivo zaštite života i zdravlja ljudi, što je moguće ukoliko se zahtevi vezani za bezbednost hrane i hrane za životinje značajno ne razlikuju od standarda inostranih tržišta na čemu, dodajući da Ministarstvo poljoprivrede u domenu svojih nadležnosti intenzivno radi.\nDirektor Nacionalne referentne laboratorije Slavoljub Stanojević je mišljenja da u pogledu nacionalnih referentnih laboratorija i uopšte laboratorijskih kapaciteta Republike Srbije "treba da budemo mirni".\n- Srbija ima tradiciju dobre laboratorijske dijagnostike, posebno u oblasti bezbednosti hrane, već 40 godina, a tu mrežu laboratorija čine državni veterinarski, naučni i specijalistički instituti, zavodi za javno zdravlje i privatne laboratorije koje posluju u skladu sa našim važećim propisima i zahtevima EU - kazao je Stanojević.\nNačelnik odeljenja sanitarne inspekcije Ministarstva zdravlja Svetlana Mijatović rekla je da "posebnih negativnih primera i ekscesa nismo imali u poslednjim godinama", zato što se sprovodi kontinuirani program monitoringa gotove hrane na tržištu, bez obzira da li je domaćeg porekla ili uvozna.\n- Generalno, govorimo o trendu bezbednije hrane nego što smo je imali ranijih godina iz jednostavnog razloga što su proizvođači podigli svoj standard proizvodnje i zato što je sistem kontrole učinio da se u sledljivosti otklone nedostaci, možda dominantno u sastavu i samoj higijeni proizvodnje - kazala je Mijatović.\nMeđunarodni dan hrane ustanovila je Organizacija za hranu i poljoprivredu Ujedinjenih nacija (FAO) kako bi se podigla svest ljudi i širila znanja i informacije o stvaranju "sveta bez gladnih" i od 1981. godine obeležava se svake godine 16. oktobra.\nSimboli Beograda večeras će biti u bojama POLJSKE ZASTAVE, a za to postoji jedan dobar RAZLOG\nKada spaseš jedan život onda si HEROJ, a kada spaseš stotine, onda si MEDICINSKA SESTRA: One su stub zdravstva i danas je hjihov dan\nU Srbiji na korona virus testirana 91 osoba, NEMA NOVIH SLUČAJEVA zaraženih\nNakon preležane infekcije Covid-19, antitela mogu se zadržati u organizmu od šest meseci pa čak do godinu dana, utvrdili su naši istraživači u Institutu za primenu nuklearne energije (INEP) u Beogradu. Rezultati naših istraživanja poklapaju sa onima iz inostranstva, što pobija poslednju tezu da antitela traju tri meseca.


Ardita Sinani: Šćiprim Arifi protiv glasa Albanaca u parlamentu - Bujanovačke\nPočetna IZBORI 2022 Ardita Sinani: Šćiprim Arifi protiv glasa Albanaca u parlamentu\nArdita Sinani: Šćiprim Arifi protiv glasa Albanaca u parlamentu\nBujanovačke27. apr 2022.IZBORI 2022, NASLOVNA, POLITIKA0\nBujanovac, 27. april 2022. Bivša predsednica opštine Preševo Ardita Sinani kaže da Šćirpim Arifi i Sami Salihi, koji su je nedavno smenili sa te pozicije, doprinose da u Skupštini Srbije nema predstavnika Albanaca i posle ponavljanja izbora u Velikom Trnovcu.\nSinani, koja vodi ogranak PDD u Preševu, kritikovala je političke protivnike, Arifija kao lidera Alterantive za promene i Salihija, šefa Pokreta za reforme, što svoje glasače nisu pozvali da glasaju za listu Koalicije Albanaca doline koju predvodi Šaip Kamberi.\n-Nakon neuspeha na parlamentarnim izborima, Šćiprim Arifi i Sami Salihi ne pozivaju građane sa pravom glasa da glasaju za jedinu listu koja još uvek ima mogućnost da Albancima obezbedi mandat u parlamentu. Šćiprim Arifi i Sami Salihi zaista doprinose da srpski parlament ostane bez albanskog poslanika – navela je Sinani.\nDodala je da njih dvojica ovim poručuju da je za njih „bolje da u Beogradu govore antialbanski poslanici iz Srbije nego albanski poslanik“.\nKako je rekla, njihova glavna misija bila je da ućutkaju glas Albanaca u srpskom parlamentu.\nPonovljeni izbori za narodne poslanike na biračkom mestu broj 6 u Velikom Trnovcu održavaju se u četvrtak 28. aprila.\nLista Koalicije Albanaca doline ima šanse obezbedi mesto u Skupštini, ali je za to potrebno oko 600 glasova od 1089 koliko je građana sa pravom glasa na ovom biračkom mestu.\nTAGArdita Sinani ponovljeni izbori sami salihi šćirpim arifi\nPrevious Post“Pišku” odlomljena ruka ali i dalje jedina gradska fontana koja radi Next PostKamberiju za parlament potrebno više od 600 glasova u Velikom Trnovcu\nKoaliciji Albanaca 34 glasa na ponovljenim izborima\nBujanovačke17. apr 2022.\nPDD: Političko razbojništvo u Preševu


Ekonomske i kulturne veze pripadnika dijaspore, njihova specijalistička znanja i iskustva rada i življenja u zemljma EU mogu, a i moraju, da daju veliki doprinos u procesu ispunjavanja uslova po pojedinim poglavljima. Zato pozivamo institucije Crne Gore, čiji je to posao, da otpočnu promtnu komunikaciju sa udruženjima naših građana u inostranstvu kako bi ih uključili, u skladu sa njihovim mogućnostima, u pregovaračke timove. Na taj način će se poboljšati kvalitet i otkloniti neki od nedostataka koji su sasvim evidentni u dosadašnjem periodu. Liberalna partija će se angažovati na stalnoj, po potrebi, dnevnoj komunikaciji sa našim iseljeničkim društvima, kako bi doprinijeli boljem međusobnom povezivanju i razumijevanju. U skladu sa svim navedenim uradićemo sve što je u skladu sa našim mogućnostima kako bi vratili povjerenje dijaspore u matičnu državu, poboljšali položaj dijaspore i naših građana u regionu, u zemljama u kojima žive, jačanju pozitivne percepcije u domaćoj javnosti o značaju dijaspore u regionu, umrežavanje iseljeničkih društava sa organizacijama u matičnoj državi. Takođe, Deklaracijom su obuhvaćene i sljedeće naučno empirijske akcije koje će suštinski predstavljati paradigmu za sve što će se u budućnosti raditi: implementacija “mrežne ekonomije”, izrada baze podataka (sportista, naučnika, političara, medija itd), po svim relevantnim profesijama, strukama i ostvarenim etabliranim dostignućima, te umrežavanje sa sličnim domaćim subjektima.\nPotrebno je na nivou Ministarstvavanjskih poslova i evropskih integracija ustanoviti pravilnik protokola posjete svih crnogorskih zvaničnih delegacija obavezu susreta sa predstavnicima dijaspore. Sportisti kao najbolji personalni brendovi Crne Gore, a posebno oni koji nastupaju u vrhunskim klubovima u drugim državama, moraju biti uključeni u agende Ministarstva održivog razvoja i turizma prilikom prezentacija naših kapaciteta na svjetskim sajmovima turizma i ekologije. Svake godine, u Crnoj Gori, organizovati biznis forume uspješnih crnogorskih poslovnih ljudi u dijaspori i na taj način vršiti podsticaj povećanja međusobne privredno-investicione saradnje i takođe kreirati zajedničku platformu kojom će oni, u saradnji sa lokalnim samopravam gradova iz kojih potiči i gradova u kojima trenutno žive, razviti nove projekte za razvoj domaće lokalne samoprave. Za povratnike, koji se opredijele da ulažu kapital u Crnu Goru stimulativnim mjerama omogućiti da za svako novootvoreno radno mjesto u vidu poreskog olakšanja na plate zaposlenih za prvih pet godina, a za ulagače, odnosno , njihova preduzeća oslobađanje od poreza na dobit u trajanju od pet godina od početka obavljanja djelatnosti i njhove registracije.\nLiberalna partija će u narednom vremenskom periodu upoznati domaću javnost i javnost u dijaspori sa cjelokupnom Deklaracijom i načinima kako pojedine njene segmente treba riješavati i implementirati riješenja koja su njom predviđena.\nmr JOVO RABRENOVIĆ, Odbor za međunarodne odnose i iseljenike LPCG


Suđenje Milutinu Jeličiću Jutki, bivšem predsedniku opštine Brus, zbog polnog uznemiravanja Marije Lukić, biće nastavljeno danas u Osnovnom sudu u Kruševcu.\nTo će to biti prvo ročište od kada je proces zbog različitih nepravilnosti izmešten iz bruskog suda i prebačen u sud u Kruševcu.\nOdluku o premeštanju slučaja iz Brusa u Kruševac doneo je Vrhovni kasacioni sud jer je ocenio da je u Brusu došlo do podele određenog broja građana na one koji podržavaju okrivljenog i one koji podržavaju oštećenu, da su se građani okupljali ispred zgrade suda i da je među njima moglo da dođe do fizičkog obračuna.\nKrivičnu prijavu za polno uznemiravanje i nedozvoljene polne radnje uz zloupotrebu službenog položaja protiv Milutina Jeličića Jutke, Marija Lukić podnela je 2018. godine, priloživši kao dokaz više hiljada sms poruka, koje joj je Jeličić slao u kontunuitetu od dve godine, dok je bila zaposlena kao njegova sekretarica.\nAktivistkinje Mreže žena Rasinskog okruga, Mreže Žene u crnom i Mreža Žene protiv nasilja, kao i predstavnici drugih organizacija će najavile su da će prisustvovati ovom ročištu.\n"Pozivamo Osnovni sud u Kruševcu, da sudi po pravdi i zakonu, nezavisno i nepristrasno, i da izbegne i zanemari sve vrste političkih i interesnih pritisaka, koji dolaze sa pozicija moći. Građane i građanke pozivamo da 14. avgusta izrazimo solidarnost i podršku Mariji Lukić i svim drugim ženama žrtvama seksualnog uznemiravanja", navode iz Udruženja žena Peščanik i poručuju "Stop nasilju prema ženama!".


Kultura sećanja: Na Kajmakčalanu - Srpski Glasnik\nKultura sećanja: Na Kajmakčalanu\nOctober 31, 2019 aleksandarLeave a Comment on Kultura sećanja: Na Kajmakčalanu\nBeograd – Minulog septembra navršilo se tačno 103 godine od najkrvavije pobede srpske vojske u Velikom ratu, bitke na Kajmakčalanu. Kajmakčalan je najviši vis planine Nidže, koja se onda nalazila na granici Srbije i Grčke. Tog septembra, 1916, srpska vojska je prvi put posle Albanske golgote stupila na tlo Srbije.\nCelo ovo područje, na neverovatnih 2.521 metara nadmorske visine, je jedno ogromno stratište naših dedova i pradedova, srpskih ratnika na Solunskom frontu. Nema sela i crkvišta u okolini ove planine (a o šumama da i ne govorim) da nema neko groblje iz ovog doba.\nTragajući i raspitujući se za sudbinu dvojice svojih pradedova, koji svoje kosti ostaviše na teritoriji makedonskog bojišta, stigao sma do ovih svetih mesta.\nNe može čovek biti ravnodušan pred prizorima tolikog broja ljudskih skeleta, kada uđete u kosturnice gde su pohranjeni posmrtni ostaci ovih div-junaka.\nVideo sam i Natalijinu ramondu – jedinstveni, samonikli cvet, koji na celom svetu raste jedino ovde, na obroncima planine Nidže, i to iz ratničkih grobova. Članovi vojnog saveza ,,Velike Antante“, ustanovili su značku (ili broš) u obliku ovog cvetića. Svakog 11. novembra, kad se obeležava Dan primirja u Prvom svetskom ratu, ovo obeležje se deli i kači na levu stranu grudi.\nOvaj cvetić nazivaju i Feniks. On ima neverovatnu prirodnu mogućnost da se uz malo vlage i sunčeve svetlosti, iako potpuno uveo, regeneriše i oživi, vraćajući se u prvobitno stanje svežine. Oživljava baš kao Feniks iz pepela, odnosno, baš kao srpska vojska posle stradanja po bespuću albanskih planina 1915.\nOvo cveće je posvećeno Srbima, jer su posle ogromne golgote i biblijskog stradanja u Velikom ratu uspeli da se oporave, ožive i pobede svog neprijatelja, oslobađajući pritom svoju Otadžbinu iz koje su nasilno pre toga potisnuti i isterani.\nOvo cveće je ime dobilo po Kraljici Nataliji Obrenović, pa ga nazivaju Natalijina Ramonda. Niko ga na obroncima planine Nidže i Kajmakčalana nikad nije posadio. Samo je tu niklo i procvetalo iz grobova srpskih rodoljuba, koji tu na tom mestu ostaviše svoje kosti.\nNarod ga je prekrstio u cvet zvani Zaspanka.\n“Srpske novine“, glasilo OSČ “Ravna Gora’, Čikago, 1. oktobar 2019.\nPIŠE: Dragan TOPALOVIĆ\nTagged kajmakčalan Natalijina ramonda prvi svetski rat zaspanka\nPljačke u EU: Najviše u Belgiji, najmanje u Mađarskoj i Slovačkoj\nČuveni Bojsi oduševljen muralom iz Mućki: “Odlična umetnost u Srbiji”\nNapuštajući Tvrđavu – tako je govorio Meša Selimović\nOctober 24, 2019 October 24, 2019 aleksandar


Uslovi korišćenja - Infostan Tehnologije\nInternet sajt na adresama www.infostan.rs, www.infostan.rs, infostan.srb i infostan.pr.srb vlasništvo je JKP "Infostan tehnologije". Korišćenjem ovog Internet sajta pristajete na uslove i pravila koji slede.\nUredništvo sajta ulaže maksimalne napore da objavljeni podaci budu tačni i ažurni, ali ne može da preuzme odgovornost za eventualne greške nastale prilikom unosa. JKP "Infostan tehnologije" ne garantuje za tačnost ili potpunost podataka, tako da korisnici sajta koriste sadržaj sajta na sopstvenu odgovornost JKP "Infostan tehnologije" može da izvrši promene na ovom sajtu u bilo kom trenutku, bez prethodnog obaveštenja.\nMaterijale (tekstove, fotografije i multimediju) sa ovog sajta ne možete da menjate na bilo koji način, odnosno da ih reprodukujete ili javno prikazujete ili distribuirate, odnosno na drugi način koristite u javne ili komercijalne svrhe, bez dozvole JKP "Infostan tehnologije". Materijali na ovom sajtu zaštićeni su autorskim pravima i svako neovlašćeno korišćenje može predstavljati kršenje zakona o autorskim pravima, žigu ili drugih zakona.\nJKP "Infostan tehnologije" vas ovlašćuje da pregledate i preuzimate materijale sa ovog sajta samo za vaše lične, nekomercijalne potrebe, pod uslovom da zadržite sve napomene o autorskim pravima.\n- ne smeju na pogrešan način da predstavljaju odnos sa JKP "Infostan tehnologije",\n- ne koriste znak i logotip JKP "Infostan tehnologije" bez dozvole,\nOvaj internet sajt sadrži linkove ka velikom broju drugih sajtova, ali JKP "Infostan tehnologije" ni na koji način nije odgovoran za sadržaj i tačnost informacija na tim sajtovima.


Danci „internet najpismeniji“ u EU, Bugari na začelju liste - 24vesti\nPrema podacima Eurostata u Srbiji najstarija populacija najmanje koristi internet\nPrema istraživanju Eurostata, procenjeno je da je 78 odsto stanovništva Srbije, u poslednja tri meseca 2020. godine koristilo internet. Najniži broj korisnika je zabeležen u grupi ljudi od 65 do 74 godine i iznosi svega 50 odsto.\nInternet postaje sve važniji poslednjih godina, a posebno 2020. godine, nakon izbijanja pandemije covid-19 i s tim povezanih mera zatvaranja i socijalnog udaljavanja.\nSrbija se našla među 27 evropskih zemalja u istraživanju Eurostata. Nalazi su se odnosili na procenat stanovništa koji je aktivan na internetu, što nam je dalo značajan uvid u internet navike starije populacije.\nZanimljiv podatak koji su izneli jeste da je u Srbiji 83 odsto stanovništva bar jednom koristilo internet u životu, dok se ostalih 17 odsto nalazi u starosnoj kategoriji od 35 do 74 godine, što je ujedno i starosna granica iznad koje nisu istraživali.\nMladima u Evropi je upotreba interneta postala svakodnevica, ali ona nije toliko uobičajena među starijom generacijom: 98 odsto onih od 16 do 24 godine koristilo je internet u poslednja tri meseca u odnosu na 61 odsto od 65-74 godine.\nSrbija ne zaostaje, pa su tako i stanovnici uzrasta od 16 do 24 godine svi na internetu, dok se naši najstariji teže snalaze i broj korisnika je upola manji.\nIako se, kad je reč o korišćenju interneta, najniži brojevi beleže u Bugarskoj (25 odsto), Hrvatskoj (28 odsto) i Grčkoj (33 odsto), u ostatku Evrope došlo je do značajnog porasta.\nU 2020. godini Danska je zabeležila najveći udeo (u kojoj je 94 odsto ljudi starosti od 65 do 74 godine koristilo internet u poslednja tri meseca), zatim Luksemburg i Švedska (obe 91 odsto), Holandija (90 odsto) kao i Finska (88 odsto) prenosi Eurostat.\nKad je reč o ukupnom broju korisnika istraženih zemalja, protekla tri meseca su internet najmanje koristili građani Bugarske (svega 70 odsto), a nasuprot njima je Danska sa čak 99 odsto „internet pismene“ populacije.\nKoji automobili zadaju NAJVEĆE MUKE?


Vesti online / Vesti / Srbija / Vučić o Skotu: A, što su odvajali Kosovo od Srbije 2008?\n- Važno je šta kaže američki ambasador - mi to poštujemo cenimo, a mi imamo svoje stavove - rekao je Vučić.\n- A, nije novinar Ðilasov pitao Skota posle toga - a što si onda odvajao Kosovo od Srbije 2008 godine. To ga nije pitao - rekao je Vučić.\n- Zato je važno da imamo državne institucije, strukture, koje umeju sa sagledaju sve teškoće i opasnosti sa kojima možemo ad se suočimo u očuvanju stabilnosti za našu zemlju i građane - rekao je predsednik Srbije...\nČetvrtak 18.10.2018. 19:24\nMedjunarodni Sud Pravde je dao odgovor na pitanje Vucicu sto je odvojeno Kosovo od Srbije......


Petronijević: Stanje na Paliluli bolje\nTanjug 26. juna 2019. 11:55\nBEOGRAD – Situacija u naseljima u beogradskoj opštini Palilula znatno je bolja nego prvih dana nakon velikih padavina, izjavio je danas član Gradskog veća Dragomir Petronijević, koji već nekoliko dana obilazi ovaj teren i ugrožena domaćinstva.\nOn je na TV Hepi najavio da će problem nedostajuće kanalizacije na levoj obali Dunava početi da se rešava već naredne godine, što je u skladu s politikom grada da se svi delovi Beograda ravnomerno razvijaju.\nOn je naglasio veliku požrtvovanost radnika komunalnih preduzeća, ali i solidarnost i razumevanje građana.\nNajveći problem, kako je pojasnio, predstavlja neplanska gradnja, ali i bacanje smeća u kanale, mada, dodao je, treba imati na umu da je palo 104 litra za oko pola sata, što je elementarna nepogoda.\n„Sugrađani neće biti ostavljeni, a sve informacije u vezi s podnošenjem zahteva za procenu štete mogu da se dobiju u opštinskim uslužnim centrima, opštini i posredstvom ‘Beokoma’. Republika Srbija i Grad Beograd pomoći će ljudima, naći će se novac za to, kao što će biti novca i za trajno rešavanje problema kanalizacije zahvaljujući merama finansijske konsolidacije proteklih godina“, dodao je Petronijević.


Pročitajte sve vesti na temu tržni centri - mediji.net\nNjUJORK - Vašington Prajm grupa, vlasnik tržnih centara na više od 100 lokacija širom Sjedinjenih Država, podnela je zahtev za uvođenje stečaja, pozivajući se na posledice mera zatvaranja tokom korona pandemije. Grupa sa sedištem u Kolumbusu, u državi Ohajo, podnela je zahtev za zaštitu od bankrota...\nBankrotiraju tržni centri: Svet se polako otvara, ali njih čeka katanac - Biznis Telegraf.rs\nVašington Prajm grupa, vlasnik tržnih centara na više od 100 lokacija širom Sjedinjenih Država, podnela je zahtev za uvođenje stečaja, pozivajući se na posledice mera zatvaranja tokom korona pandemije.\nKompanija "Vašington Prajm Grup" (WPG), vodeći vlasnik tržnih centara širom Sjedinjenih Država, podnela je zahtev za bankrot. Kompanija koja poseduje objekte na više od 100 lokacija odluku obrazlaže problemima izazvanim pandemijom.Među uzrocima bankrota navode se posledice zaključavanja i smanjenje...\nDOLIJALE TRI BUGARKE KOJE SU KRALE PO TRŽNIM CENTRIMA! Beogradska policija strpala ih iza rešetaka, pronađene ukradene stvari!\nBeogradska policija uhapsila je tri državljanke Bugarske zbog sumnje da su u tom gradu i Novom Sadu izvršile 12 krađa, saopšteno je danas iz Ministarstva unutrašnjih poslova.\nI u Kragujevcu vakcinalni punkt u šoping centru\nKRAGUJEVAC – Dom zdravlja Kragujevca je u saradnji s gradskom upravom danas otvorio sedmi vakcinalni punkt u Kragujevcu, u šoping centru „Kragujevac Plaza”. Tu će svakodnevno do 12.00 do 20.00 časova građani tu moći da prime vakcine Sinofarm, Fajzer ili Astrazeneka protiv koronavirusa. Tam se danas...\nU „Ušću” 3.000 vakcinisanih, najtraženiji Fajzer i Sinofarm\nU tržnom centru „Ušće” prvu dozu vakcine protiv virusa korona do danas je primilo oko 3.000 ljudi, izjavio je dr Zoran Bekić, direktor punkta za vakcinaciju na Beogradskom sajmu i dodao da je, pored Sajma, na puntku u „Ušću” vakcinisano najviše građana. Bekić je za RTS rekao da je prosečna starost...\nFauči: Mislim da je vreme\nFauči je, gostujući u programu ABC Njuza, na pitanje da li je vreme da počne liberalizacija te mere, odgovorio da misli da jeste, prenosi CNN."Mislim da ćete to verovatno videti kako budemo išli dalje i kako se sve više ljudi vakciniše", rekao je Fauči, koji je i direktor Nacionalnog instituta za...\nVesić: Smeta mi\nGoran Vesić je, gostujući u Jutarnjem programu TV Prve, izjavio da podsticanje građana na vakcinaciju vaućerima u tržnim centrima i novčanom pomoći nije nešto što radi samo beograd. "Smeta mi negatovno komentarisanje toga", rekao je on.Prema njegovim rečima, tako nešto postoji u svim svetskm...\nPosle uspešne vakcinacije koju smo organizovali u beogradskom tržnom centru "Ušće", tokom naredne nedelje pripremamo punktove za vakcinaciju u još dva tržna centra, "Rajićeva" i "Beo šoping centar" u Vojislava Ilića, saopštio je danas zamenik gradonačelnika Beograda Goran Vesić na svom Fejsbuk...


Budite deo prvog hakatona u Inđiji - Infostud | NajStudent.com\nBudite deo prvog hakatona u Inđiji\nPsihologija, Informacione tehnologije, Dizajn , Grafički dizajn\nHakaton će trajati 48 sati i 5 timova će imati priliku da stvori najkreativnije rešenje i da pored dobre zabave i učenja kroz praktičan rad osvoji neke od nagrada.\nTimovi koji žele da nastave rad na sadržaju koji su kreirali tokom VR hakatona imaju mogućnost da konkurišu za investiciju u iznosu od 100.000 dolara kod UNICEF Inovacionog Fonda, koji obezbeđuje equity-free investiciju za inovativna tehnološka rešenja koja pozitivno utiču na život dece.\nTakmičenje je namenjeno učesnicima iz različitih profesionalnih sfera, uključujući programere (Unity/Unreal), umetnike, grafičke dizajnere, dizajnere zvuka, psihologe, itd. Otvoren je za sve one koji vole tehnologiju i imaju ideju kako da upotrebe virtuelnu realnost u svrhu edukacije najmlađih.\nZa učešće na hakatonu nije potrebno prethodno VR iskustvo, ali je neophodno da se pre njega upoznate sa mogućnostima i osnovnim pravilima kreiranja 360 video prikaza.


Šešelj tvrdi: Nećemo u koaliciju sa SNS, SPS nas se plaši\nIzvor: JUGpress.com, 05.Jun.2020, 21:11\nVojislav Šešelj, lider radikala, posetio je Jablanički okrug i tom prilikom u Leskovcu rekao da Srpska radikalna stranka ne izlazi na lokalne izbore samo u opštini Crna Trava.\n„Tamo nismo jednostavno mogli, jer su naprednjaci u startu polupili masu potpisa. >> Pročitaj celu vest na sajtu JUGpress.com << Ne mogu ni socijalisti da sakupe potpise i tamo će verovatno biti samo jedna lista. Ljudi su odatle trajno otišli, a oni ostali se bave sezonskim poslovima, pa su otišli da zarade preko leta da bi imali od čega da žive zimi. Mi to potpuno razumemo, naš odbor u Crnoj Travi funkcioniše, ali mi listu nećemo imati. U Lebanu idemo u koaliciji sa Pokretom Snaga Srbije Bogoljuba Karića, a u svim drugim opštinama i Gradu Leskovcu idemo samostalno. Cilj nam je da pređemo cenzus i osvojimo što više glasova i da nakon izbora učestvujemo u lokalnoj vlasti gde god je to moguće. Mi smo poželjan koalicioni partner, jer su naši kadrovi poznati po tome što drže datu reč, pošteni su i ne ulaze u korupciju i kriminal. U prošlom mandatu smo u mnogim opštinama imali koaliciju sa naprednjacima, negde sa PUPS-om, socijalistima, Šapićem, a u Starom Gradu čak i sa demokratrama. Onda su demokrate zapretile Bastaću da će da ga izbace iz stranke ako ne raskine koaliciju sa nama, ali on nije hteo, pa su ga izbacili. Zbog toga mi nismo hteli da učestvujemo u njegovom smenjivanju kada je krenula kampanja protiv njega. Mi se nismo slagali sa onim što je radio na ulicama Beograda, ali smo imali moralne obzire zato što je on žrtvovao svoju poziciju u Demokratskoj stranci da ne bi raskinuo koaliciju sa nama. Na republičkom nivou smo svesni da su naprednjaci još uvek dosta jaki i da mi ne možemo a osvojimo vlast. Oni će imati oko 50%, a naš je cilj da naša stranka bude druga po snazi, da budemo što jača opoziciona stranka u narodnoj skupštini, da nastavimo svoj dosadašnji rad kao najozbiljnija opozicija. Drugi nisu dolazili, psovali su Vučića, vređali, izazivali incidente bez razloga…“\nŠešelj je predizborni ambijent ocenio kao lošiji zbog epidemije korone.\n„Epidemija još nije završena i naša stranka je odlučila da ne drži mitinge ni na otvorenom ni na zatvorenom prostoru, a pozvali smo i druge da to učine.“\nNa pitanje novinara JUGpressa zbog čega nije podržao profesora Ševrlića koji je štrajkovao glađu ispred skupštine i tražio da se na dnevni red stavi rasprava o Kosovu, Šešelj je rekao da ni danas ne zna zbog čega je on štrajkovao?!\n„O Kosovu se pričalo u skupštini kada je Vučić podnosio ekspoze i ja sam vrlo kritički govorio o tome. Ne znam koji je bio njegov razlog, šta je on tražio. Kada se nešto rako stavi na dnevni red, tu nema šta da se odlučuje, nego se ljudi samo isprazne. Nije bilo do sada ništa na dnevnom redu o Kosovu da se odlučuje u poslednjih četiri godina, od kako je Tramp došao na vlast i kako su malo popustili pritisci. Kad se zakaže sednica po određenoj tački dnevnog reda mora nešto da se prihvati, zakon, rezolucija, dekleracija ili zaključci. Inače, mislim da se trenutno po pitanju Kosova ne vode nikakvi razgovori, a razmena teritorija je bila lansirana kao mogućnost. Ja sam protiv te razmene, a mi radikali smo za to da se odvoje Srbi i albanci na Kosovu, pošto očigledno još dugo neće moći zajedno da žive, i da se 10 ili 12 srpskih opština, gde ubrajam i Goru i još neki deo koji bi se proglasio opštinom, da se direktno pripoje centralnoj Srbiji, a na ostalim delovima da Albanci imaju potpunu autonomiju. Da imaju sve osim graničnih prelaza i vojske, kao i da ne mogu biti članica Ujedinjenih nacijai i da ne mogu učestvovati u međunarodnim organizacijama koje u sklopu UN, kao i međunarodnim vojnim paktovima. Ako može Velika Britanija da da Velsu, Škotskoj i Severnoj Irskoj da imaju svoje fudbalske reprezentacije, što to ne bi i mi njima dali? U Kosovskom pomoravlju imamo sela koja su još uvek skoro čisto srpska… Ja sam čak i kartu napravio, od Gračanice do Gnjilana postoji čitav pojas Kosova gde su srpska sela, gde može da se napravi koridor. Uz opštine sa severa, još deo Peći sa Pećkom patrijaršijom i Goraždevcom, pa Osojane, Štrpce… Ako ćemo ići na razmenu teritorija, onda možemo da se menjamo samo sa Albanijom, da nama Albanija da od Skadra do Svetog Jovana od Medove, da imamo izlaz na more, a da mi njima damo i veći deo Kosova nego što oni daju nama u Albaniji. Dalje, tražimo da se ponovo pozove Rusija kao stalni član saveta bezbednosti i Kina koja je takođe stalni član saveta bezbednosti da pošalju svoje trupe u sastav KFOR-a.“\nNa pitanje da li je moguća postizborna koalicija sa SNS-om, Vojislav Šešelj tvrdi da će do toga doći tek „kada se oni odreknu Evropske unije. ne bih ja mogao da u svojoj blizini trpim zastavu Evropske unije. Ja ne idem ni u zvanične audijencije kod aleksandra Vučića, jer on u svom kabinetu ima zastavu EU.“\nŠešelj je rekao i da je upućen i sa Briselskim sporazumima, kao i da je više puta oba paketa javno kritikovao.\n„Podnosili smo i Ustavnom sudu zahtev da se to poništi, a odgovor je bio da je to politički sporazum, a ne pravni, tako da Ustavni sud za to nije nadleža. Kako mogu da budu politički sporazumi kad izazivaju pravne posledice? „\nGDE JE LIDIJA DIMITRIJEVIĆ?\nNa pitanje novinara JUGpressa zašto na odborničkoj listi nema predsednice Gradskog odbora SNS-a Lidije Dimitrijević, kao i da li je tačno da je prešla u SNS, predsednik Okružnog odbora Tomislav Ljubenović je rekao da se radi o njenoj odluci, a da se ona nalazi na listi za republičke izbore pod rednim brojem 27. Vojislav Šešelj je rekao da „ona ima zasluge za SRS koje niko ne može da joj ospori. Mi smo se trudili da to prođe bez svađe i galame, a njena je stvar u kojoj će stranci biti.“\nIzvor: JužneVesti.com, 06.Jun.2020, 15:06\nNa lokalne izbore u Bojniku i Lebanu Pokret Snaga Srbije Bogoljuba Karića izaći će samostalno, kažu u ovoj partiji, dok su njihovi članovi u Leskovcu na listi SNS. Zamenik predsednika Pokreta Snaga Srbije Dragomir Karić posetio je Jablanički okrug, a u PSS saopštavaju da je šetao, razgovarao...


Dačić i Tadić u ponedeljak o novoj vladi\nLideri koalicije SPS-PUPS-JS razgovaraće u ponedjeljak, 28. maja, sa predsjednikom Demokratske stranke Borisom Tadićem o programu i politici nove vlade, najavio je danas lider socijalista Ivica Dačić.\nDačić je rekao novinarima u Beogradu da ne zna da li je Tadić odlučio da prihvati kandidaturu za premijera Srbije i dodao da koalicija okupljena oko socijalista nema ništa protiv da to mjesto pripadne DS-u.\n"Ne očekujem teške razgovore. Između nas nema spornih pitanja, ali je dobro da se proces formiranja vlade ubrza", rekao je Dačić i dodao da ne treba odugovlačiti već donositi suštinske odluke.\nIako je Tadić nakon što je priznao izborni poraz 20. maja rekao da neće ići u kohabitaciju, Predsjedništvo DS-a je zahtijevalo od njega da promijeni odluku i prihvati kandidaturu za premijera Srbije. Tu ideju podržali su socijalisti.\nTadić još nije izašao u javnost sa odlukom da li prihvata ili ne da bude mandatar nove vlade, ali je Predsjedništvo DS juče odlučilo da nastavi pregovore sa SPS-om o formiranju većine u srpskom parlametu.


Privredna komora upozorava: Veće štete u aprilu, Vlada hitno da donese konkretne mjere - BIGportal.ba\nPrivredna komora upozorava: Veće štete u aprilu, Vlada hitno da donese konkretne mjere\n8 Aprila, 2020 8 Aprila, 2020 0520\nPrivredna komora Republike Srpske traži da se svim radnicima u djelatnostima kojima je trenutno zabranjen ili onemogućen rad, iz javnih sredstava obezbijedi naknada u iznosu najniže plate u bruto iznosu.\n-Štete koje je privreda pretrpjela u martu su ništa u odnosu na april, kažu u Privrednoj komori Republike Srpske. Zbog toga insistiraju da Vlada mjere podrške privredi za april konkretizuje i objavi, kako bi bila sačuvana radna mjesta u realnom sektoru.\n-Insistiramo da mjere za pomoć privredi u mjesecu aprilu što prije budu konkretizovane i objavljene, poručeno je iz Privredne komore Republike Srpske.\nTraže da se svim radnicima u djelatnostima kojima je trenutno zabranjen ili onemogućen rad, iz javnih sredstava obezbijedi naknada u iznosu najniže plate u bruto iznosu.\n-Privreda mora da dobije pomoć države, smatraju ekonomisti i dodaju da će gubitak u ovom mjesecu biti veći od minusa koji je zabilježen u martu.\nIz Republičkog štaba za vanredne situacije odgovaraju da će pomoći privredi i u narednom periodu, a kako, tvrde, pripremaju mjere.\nPrivredna komora takođe traži da Agencija za bankarstvo obaveže banke u Srpskoj da svim dužnicima moraju da ponude moratorijum na otplatu kredita.\n-Prema trenutnom uputstvu, banke pojedinačno razmatraju zahtjeve svih dužnika, kažu u Privrednoj komori. To znači da mogu a ne moraju da odobre odgađanje izmirenja obaveza, zbog čega je, kako tvrde, jedini ispravan način – uvođenje moratorijuma na kredite.\nSrbija dobija dvije najmodernije laboratorije od Kine